O nama – Bibija – romski ženski centar\nSeminar je imao za cilj osposobljavanje aktvistkinja BIBIJE za rad sa ženama koje su preživele razne vrste nasilja u porodici i društvu.Radeći na terenu u romskim naseljima u Beogradu i okolini, susretale smo se mnogo puta sa raznim vidovima nasilja nad ženom i decom.\nSVETSKA KONFERENCIJA PROTIV RASIZMA bila je akciono orijentisana i fokusirana na praktične korake u iskorenjivanju rasizma, uključujući i mere prevencije, edukacije i zaštite. Takođe, nastojala je da obezbedi efektivne mere za ublažavanje posledica koje žrtve rasizma i rasne diskriminacije nose.\nMinority Rights Group International organizovala je petodnevni seminar za 30 aktivista za manjinska prava iz jugositočne Evrope. Seminar je bio namenjen ljudima koji su već uključenji u proces lobiranja za ljudska i manjinska prava u svojim zemljama i ljudima koji su u mogućnosti da treniraju druge u svojoj zajednici o manjinskim pravima i međunarodnim institucijama.\nSeminar pod radnim nazivom TRENING ZA ROMSKE AKTIVISTKINJE održan je od 15 – 21.01.2001. u hotelu »Excelzior« u Beogaradu, u organizaciji Romskog ženskog centar BIBIJA.\nŽensko ljudsko pravo na zdravlje jedno je od najviše kršenih ljudskih prava. Statistike pokazuju da loši uslovi života, loša ishrana, nemogućnost ostvarivanja osnovnih ljudskih prava umnogome narušavaju zdravlje žena.\nMREŽA POVERENJA PROTIV NASILJA ZASNOVANOG NA RODNOJ PRIPADNOSTI\nMreža poverenja je platforma 17 vladinih i nevladinih organizacija koje su svoju saradnju započele kroz seriju okruglih stolova organizovanih od strane Incest Trauma Centra – Beograd u periodu od juna do septembra 2001. pod nazivom »Vreme je za razgovor«. Smatramo da prava deteta zauzimaju jedno od najnižih mesta na skali ljudskih prava u Srbiji.\nPROTIV NASILJA, 2004.\nMreža ženskih romskih organizacija okupila se u zajedničkoj borbi protiv nasilja nad ženama i decom. Mreža je nastala kao rezultat projekta i seminara pod nazivom PRAVO NA ŽIVOT BEZ NASILJA.\nROMSKA ŽENSKA MREŽA, 2004.\nJedan od rezultata seminara PISANJE PETOGODIŠNJEG STRATEŠKOG PLANA ZA MREŽU ŽENSKIH ROMSKIH ORGANIZACIJA održanog u Beogradu 02-03. decembra 2004., u organizaciji Romskog ženskog centra BIBIJA bio je formiranje neformalne mreže ženskih i drugih romskih organizacija.\nJoš pre samo nekoliko godina ove tri reči složene u, danas već dobro poznatu, sintagmu […]\nDavno je to bilo, u prastaro vreme, kad se na zemlji pojavila neka opaka bolest, […]


Vesti online / Vesti / Ex YU / Prava Crna Gora: Režim dobio zadatak da do kraja ukrajinizuje zemlju\nPolitika zvanične crnogorske vlasti, kojom se stvara atmosfera šikane prema prvom čoveku Srpske pravoslavne crkve, patrijarhu Irineju, je antisrpska, anticrnogorska i anticivilizacijska, saopštila je danas Prava Crna Gora.\n"Sem toga, služi učvršćivanju vlasti jer se konstantno produbljuju podele među pravoslavnim narodom, a Crna Gora sve više falsifikuje i iskorenjava, čupa iz svog autohtonog bića. Crnogorska vlast problematizuje ulazak patrijarha u Crnu Goru, dok belosvetski i lokalni kriminalci i tajkuni nesmetano prelaze granicu, neretko bivajući dočekani počastima", navodi se u saopštenju ove stranke.\nDodaje se i da je „režim očigledno dobio zadatak da do kraja ukrajinizuje Crnu Goru, pa je tako logično da se baca kamenjem na patrijarha i SPC.\n"Istinska i iskonska, većinska Crna Gora, i te kako želi najbolje odnose sa Srbijom i Srpskom pravoslavnom crkvom. To pokazuju sva istraživanja javnog mnjenja, među kojima i ono koje pokazuje da SPC uživa ogromno poverenje naroda, preko 70 odsto. Takva istraživanja su najbolja poruka patrijarhu", navodi se u saopštenju.\nStoga, Prava Crna Gora želi patrijarhu Irineju da poruči da je dobrodošao u Crnu Goru, kod ovdašnjeg naroda, i to je ono što je najvažnije, a manje je bitno što nije dobrodošao u vrhu vlasti, vlasti koja ovu zemlju želi da otrgne od sopstvenog bića i falsifikuje je, radeći joj plastičnu operaciju na živo, stvarajući lažni Monenegro, a ne pravu, petrovićevsku Crnu Goru.\nReakcija EU o kažnjavanju onih koji ne poštuju himnu Crne Gore


kolovoz 18, 2019 kolovoz 18, 2019 administrator1 administrator1\nNajmanje 63 ljudi je ubijeno, a 182 je ranjeno na svadbi u Kabulu, saopćilo je danas ministarstvo unutrašnjih poslova Afganistana.\nNapad bombaša samoubice dogodio se sinoć oko 22:40 sati po lokalnom vremenu u šiitskom predgrađu na zapadu Kabula. Talibani su negirali da su odgovorni za eksploziju.\nPrema izjavama očevidaca, napadač samoubica aktivirao je eksploziv u svadbenoj sali tokom ceremonije vjenčanja.\nSunitski militanti, uključujući talibane i pripadnike grupe tzv. Islamska država, u više navrata napadali su pripadnike šiitske manjinske Hazare u Afganistanu i Pakistanu.Napad se dogodio u trenutku dok talibani i Sjedinjene Američke Države pregovaraju o sporazumu koji bi značio povlačenje američkih snaga iz Afganistana u zamjenu za to da se talibani obavežu na mirovne pregovore s vladom u Kabulu.


Dačić: Srbija će oštro reagovati na svaki pokušaj destabilizacije - 10.05.2015, Sputnik Srbija\nMinistar spoljnih poslova Ivica Dačić poručio je danas da je Srbija spremna da zaštiti nacionalne i državne interese i da oštro reaguje na svaki pokušaj... 10.05.2015, Sputnik Srbija\npolitika, vesti, srbija, ivica dačić, severna makedonija\n13:14 10.05.2015 (Osveženo: 10:48 24.08.2021)\nMinistar spoljnih poslova Ivica Dačić poručio je danas da je Srbija spremna da zaštiti nacionalne i državne interese i da oštro reaguje na svaki pokušaj destabilizacije, ocenjujući i da je pokušaj destabilizacije Makedonije - pokušaj destabilizacije čitavog regiona, prenosi Tanjug.\n10 Maj 2015, 11:30\n„Srbija je spremna da vrlo oštro reaguje na svaki pokušaj destabilizacije Srbije, unošenja raznih nacionalnih sukoba, terorističkih akata i niko ne treba da pokušava da se igra sa državom Srbijom“, rekao je Dačić novinarima u Sava centru, gde je prisustvovao obeležavanju 10 godina postojanja PUPS-a.\nŠef srpske diplomatije navodi i da to što je Srbija za regionalnu saradnju i to što konstruktivno prilazi raznim vrstama dijaloga u Briselu ne znači da je to njena slabost, već naprotiv njena snaga.\nSrbija, kako je istakao, najoštrije osuđuje incidente u Makedoniji, navodeći da je svaki pokušaj destabilizacije Makedonije pokušaj destabilizacije čitavog regiona.\n„Za Srbiju je od samog početka nagoveštaja ovakvih incidenata bilo važno da se zbog mira i stabilnosti celog regiona zadrži stabilna politička i bezbednosna situacija u Mekedoniji“, istakao je Dačić.\nPoručuje i da je za to neophodna podrška čitave međunarodne zajednice, kao i da će Srbija nastaviti da pruža podršku stabilnosti regiona.\nDačić je dodao da će sledeće nedelje u Makedoniju otići specijalni predstavnik predsedavajućeg OEBS-a za zapadni Balkan ambasador Žerar Študman i šef radne grupe za OEBS pri Ministarstvu spoljnih poslova Dejan Šaponjić i da će Srbija uložiti maksimum napora da doprinese stabilizaciji situacije u Makedoniji.


Na 12,7 odsto lokacija morska voda bila je dobrog, na 13,6 odsto lokacija zadovoljavajućeg , dok je na 1,8 odsto lokacija voda bila lošeg kvaliteta, saopšteno je iz Instituta.\nNa kotorskim kupalištima "Benovo 01" i "Žuta plaža 01" registrovan je loš kvalitet vode, pa je istaknuta crvena zastavica, kao simbol zabrane kupanja.\n- Rezultati pokazuju da je morska voda na većini crnogorskih kupališta sanitarno ispravna, te bezbedna za kupanje i rekreaciju - saopšteno je iz Instituta.\nSREĆAN EPILOG DRAME NA DURMITORU: Pronađene dve državljanke Crne Gore i troje dece\n14. 07. 2021. u 22:36\nProgram praćenja sanitarnog kvaliteta morske vode u Opštini Ulcinj realizuje se na ukupno 18 lokacija, od toga je na 13 lokacija voda bila odličnog kvaliteta, na četiri dobrog i na jednoj zadovoljavajućeg kvaliteta.\n- Od ukupno 15 lokacija u opštini Bar, na njih devet voda je bila odličnog kvaliteta, na tri dobrog, a na tri zadovoljavajućeg kvaliteta. Kada je u pitanju opština Budva, Program se realizuje na 32 lokacije, a u ovom merenju je na njih 27 voda bila odličnog kvaliteta, na jednoj dobrog, a na četiri zadovoljavajućeg kvaliteta - navodi se u analizi.\nU Bokokotorskom zalivu, u opštini Herceg Novi uzorkovana je voda na ukupno 21 lokaciji, od čega je na njih 17 ona bila odličnog, na dve dobrog, a na dve zadovoljavajućeg kvaliteta.\n- U opštini Tivat, Programom je obuhvaćeno devet lokacija, od čega je na njih pet voda bila odličnog, na dve dobrog i na preostale dve zadovoljavajućeg kvaliteta. Na području opštine Kotor od ukupno 15 lokacija, voda je bila odličnog kvaliteta na njih osam, dobrog na dve, a zadovoljavajućeg na tri lokacije, dok je na lokacijama "Benovo 01" i "Žuta plaza 01" voda bila lošeg kvaliteta - kazali su iz Instituta.\n- Institut za biologiju mora da nastavi uzimanje uzoraka morske vode sa ovih lokacija, a o dobijenim rezultatima ćemo naknadno obavestiti javnost - navodi se u saopštenju.\nCrna Gora letovanje Crna Gora vesti kvalitet vode plaža\nNAŠI PRECI SU DAVNO ISCRTALI PUT SLOBODE I HEROJSTVA Andrija Mandić: 13. Jul je praznik svih u Crnoj Gori, ustanak je podigao narod\nCRNA Gora, kao i svaka zemlja, ima svoje datume i praznike kojih se obredno seća s ponosom i slavom. Takav je i ovaj veliki praznik naroda, možda i veći od drugih, nikada zaboravljen, skoro mitski, da često i ne vidimo sve velike poruke njegovog istorijskog dešavanja. - izjavio je Andrija Mandić jedan od lidera Demokratskog fronta.\n13. 07. 2021. u 17:40


Zanimljivost dana: Land Rover za kog sigurno nikada nismo čuli - Auto Republika\nLand Rover je u svetu terenskih vozila uvek igrao veliku ulogu. Većina nas ga pamti po modelima Series i Defender, kao i kasnijem luksuznom Range Roveru, a pored vozila za civilnu upotrebu, ovaj britanski gigant je često proizvodio vozila i za vojsku. Većina njih je bila „samo“ nekakva modifikacija ili unapređeni Defender, ali s vremena na vreme bi se pojavio u neki model za koga većina nas verovatno nikada nije čula.\nDanašnja priča stiže iz Sjedinjenih Američkih Država gde se prodaje Land Rover 101 iz 1975. godine. Kompanija je razvila ovaj terenac krajem šezdesetih godina prošlog veka, da bi se zatim proizvodio od 1972. do 1978. godine.\nIme je dobio po međuosovinskom rastojanju koje pokriva distancu od 101 inča, ili u prevodu na neki „normalniji“ jezik tačno 2.565 milimetara. Veruje se da je proizvedeno svega 3.000 primeraka, a britanska vojska ih je koristila sve do kasnih devedesetih godina, to jest do pre nešto više od dvadeset godina. Iako je dobio solidne ocene na testovima, moderniji Pinzgauer i Defender su mnogo bolje obavljali posao, pa su redovno dobijali prednost.\nKako to obično biva kod vojnih proizvoda, kada istekne životni vek za potrebe zbog kojih su se originalno proizvodili, onda se pokreće prodaja privatnim kupcima, a dok neki od njih rado žele da zadrže originalno izdanje, drugi ipak kreću da ih modifikuju. U ovom slučaju američki vlasnik je sproveo velike izmene pa je od Land Roverovog vozila ostalo jako malo originalnih delova.\nZa početak, Roverov 3,9-litarski benzinac sa osam cilindara je penzionisan, a na njegovom mestu se sada nalazi fantastični General Motorsov 6,2-litarski motor. Reč je o izuzetno popularnim agregatima koji se prodaju kao zaseban atrikal i razlika u snagi je uočljiva već na prvi pogled. Naime, dok se original mogao pohvaliti sa samo 192 konjske snage, ovaj novi stiže sa preko 400 „grla“.\nMotor je uparen sa šestostepenim automatskim menjačem koji prenosi snagu na sva četiri točka. Potrebno je dodati i da je ugrađen servo volan i disk kočnice. Ostatak izmena se uglavnom oznosi na 35-inčne pneumatike prilagođene za upotrebu na svakoj vrsti podloge, zatim je tu i bolje opremljeni enterijer, a na kraju i LED osvetlenje. Na taj način bi ovaj 101 trebalo da bude dosta civilizovaniji i prilagođeniji eksploataciji u moderna vremena, bez da je izgubio svoje terenske mogućnosti zbog kojih ga je britanska vojska i izabrala pre skoro pet decenija.\nOd kada je restauracija sa svim pobrojanim modifikacijama kompletirana, vozilo je prešlo tek 500 kilometara i nalazi se u američkoj saveznoj državi Južnoj Karolini.\nGazda napominje da je uredno registrovan i da se može legalno voziti na javnim putevima pošto se vodi kao klasik i za njega ne važe moderni zakoni po pitanju bezbednosti i izduvnih gasova.\nAli ovakvo zadovoljstvo sigurno nije jeftino i za njega je potrebno izdvojiti čak 119.950 američkih dolara. Definitivno velika cifra, ali kada ćete opet videti vojni Land Rover sa motorom iz Chevroleta Corvette?\ntags: aukcija izdvojeno jlr klasik Land Rover 101\nprevious Zanimljivost dana: Alfa Romeo sa Wankel motorom (VIDEO)\nSimpatična samohotka, za terene\nBleda kopija TAM 110.\nSamo sto je debitovao 4 godine pre TAM 110.\nMislim da znam gde su nasi naali inspiraciju za TAM\nIsti kao nasa stodesetka.


Podignuta optužnica za primanje dara protiv tri veterinarska inspektora - Detektor\nPodignuta optužnica za primanje dara protiv tri veterinarska inspektora\n20. Novembra 2020.15:42\nTužilaštvo Bosne i Hercegovine podiglo je optužnicu protiv tri granična veterinarska inspektora Ureda za veterinarstvo BiH zbog sumnje da su počinili krivično djelo “primanje dara ili drugih oblika koristi”.\nDržavno tužilaštvo podiglo je optužnicu protiv Indire Dajić-Hukić, Ive Kobaša i Mladena Mijića, zaposlenih kao granični veterinarski inspektori Ureda za veterinarstvo BiH, tereteći ih zbog primanja novca za propuštanje teretnih vozila koja uvoze životinje, hranu i proizvode životinjskog porijekla, bez provjere propisanih zdravstvenih i sanitarnih uvjeta i normi, koji moraju biti ispunjeni za ulazak ovakvih vrsta roba u BiH.\nKako se u saopćenju navodi, osumnjičeni nisu provjerili norme propisane Zakonom o veterinarstvu BiH, Pravilnikom o uvjetima i načinu rada Granične veterinarske inspekcije u BiH i Priručnikom za rad graničnih veterinarskih inspektora u BiH.\n“Na navedeni način, optuženi su počinili koruptivno kazneno djelo – primanje dara ili drugih oblika koristi”, navedeno je u saopćenju, čime su, počinjenjem ovog kaznenog djela, ugrozili zdravstvenu i sanitarnu sigurnost građana BiH.\n“Tijekom provedene istrage, otkrivena su i zadokumentirana počinjenja kaznenih djela, a navode optužbe Tužilaštvo će dokazivati pozivanjem svjedoka te prilaganjem većeg broja dokaznih materijala”, saopćeno je iz Tužilaštva.\nTužilaštvo će u postupku tražiti i da se Dajić-Hukić, Kobašu i Mijiću oduzme imovinska korist stečena kaznenim djelom, te da im se zabrani obavljanje dužnosti veterinarskih inspektora na granici u Uredu za veterinarstvo BiH.


Tači promenio mišljenje, sada podržava odluku vlade o stvaranju Oružanih snaga Kosova | Novinska agencija Beta\n09:55 - VestiRumunija i Izrael pokreću zajedničku proizvodnju vojnih dronova (VIDEO)\n10:20 - VestiBranko Čečen: Vlast je obesmislila borbu protiv korupcije i organizovanog kriminala\n09:45 - VestiEpidemiolog: Najoštrije mere ako dnevni broj novoinficiranih dodje do 1.500\n09:30 - VestiDačić: SPS će dobiti još jedno veliko preduzeće ukoliko bude takva orijentacija\nPOLITIKA-KOSOVO | 13.09.2018 19:00 > 13.09 19:06\nTači promenio mišljenje, sada podržava odluku vlade o stvaranju Oružanih snaga Kosova\nPredsednik Kosova Hašim Tači podržao je usvajanje tri zakona koji se odnose na transformaciju Bezbednosnih snaga Kosova (BSK) u Oružane snage, iako je ranije danas izjavio kako se takve odluke ne mogu donositi na "svoju ruku" i bez koordinacije s medjunarodnim faktorima.\n"Naši saveznici znaju da ovaj proces treba zatvoriti bez kašnjenja. Takodje smo jasno stavili do znanja da niko, nijedan strani faktor, ne može staviti veto na izgradnju naše države. Želim da uklonim svaku dilemu, ja sam za transformaciju Bezbednosnih snaga u Oružane snage Kosova", napisao je Tači.\nOn je tokom prepodneva, povodom odluke Vlade da usvoji tri zakona o transformaciji BSK u Oružane snage Kosova, kazao da kosovska vojska treba da bude prihvaćena i da njeno formiranje treba da bude otvoren i siguran proces sa partnerstvom za mir i NATO, "a ne odluka na svoju ruku".\n"Mislim da je pogrešan momenat da ovo pitanje procesuiramo danas jer nema potrebe da u trenutku kada se u Evropskom parlamentu odlučuje o ukidanju viza za gradjane Kosova, pošaljemo takvu poruku saveznicima", kazao je Tači.\nU medjuvremenu je reagovala ambasada SAD u Prištini koja je saopštila da nije bila konsultovana povodom odluke Vlade Kosova o transformaciji BSK u OSK i najavila da će usvojene zakone analizirati kako bi razumela njihovu svrhu i efekat.\n"SAD su oduvek podržavale suvereno pravo Kosova na vojsku i blisko saradjivale sa Kosovom o tome kako to postići. Savetovali smo na oprezan pristup koji drži Kosovo u dogovoru sa našim NATO saveznicima po ovom važnom pitanju. Nismo bili konsultovani o vremenu ove objave i moraćemo da analiziramo nacrte zakona kako bi razumeli njihovu svrhu i efekat", navodi se u saopštenju.\nAmbasada je navela da je poslednjih nekoliko sedmica fokusirana na izgradnju unutrašnjeg konsenzusa o "važnom dijalogu sa Srbijom".\n"Nastavljamo da verujemo da je normalizacija izmedju Kosova i Srbije najvažniji korak za napredak u bliskoj budućnosti", navela je ambasada.\nRumunija i Izrael pokreću zajedničku proizvodnju vojnih dronova ...\nBranko Čečen: Vlast je obesmislila borbu protiv korupcije i ...\nSeničić: Osiguravajuće kuće ponudile polise samo za desetak ...\nEpidemiolog: Najoštrije mere ako dnevni broj novoinficiranih dodje ...\nTransparentnost uputila mandatarki predloge prioriteta u borbi protiv ...\nU Hrvatskoj 825 novozaraženih korona virusom, 15 osoba umrlo


Lazović: "Ništa nije gotovo!" - Sportske.net\nLazović: "Ništa nije gotovo!"\nJedan od najboljih pojedinaca iz redova Crvene zvezde u prolećnom delu sezone rekao je da prednost od 6 bodova u odnosu na Partizan ne znači kraj šampionske trke.\nFudbaleri Crvene zvezde u subotu su napravili ogroman korak ka šampionskoj tituli koja šest sezona unazad nije viđena na našem najvećem stadionu.\nNeuspeh Partizana u Kruševcu i trijumf Crvene zvezde nad Radničkim iz Niša odveo je crveno-bele na velikih šest bodova prednosti u odnosu na "večitog rivala" ali Darko Lazović ne misli da je borba za trofej završena.\n"Ništa još nije odlučeno. Ostalo je pet utakmica do kraja u koje ulazimo sa šest bodova prednosti" kazao je Lazović.\nČačanin je posle trijumfa nad Radničkim priznao da je vest iz Kruševca uticala na pristup igri tokom prvog poluvremena susreta sa Nišlijama.\n"Pred duel sa Nišlijama saznali smo ishod duela u Kruševcu i možda nas je i to malo sputalo da pružimo više u prvih 45 minuta. U drugom poluvremenu sve je došlo na svoje mesto, postigli smo dva gola i zasluženo trijumfovali" konstatovao je Lazović.\nCrvena zvezda u narednom kolu gostuje Partizanu a rezultati danas odigranih utakmica garantuju izabranicima Slaviše Stojanovića duel bez opterećenja jer i osvojen bod ima veliku vrednost, a ni poraz ne menja mnogo toga.


Prva Srpska Televizija :: Porodica :: Kako da reagujete kada dete proguta strani predmet\n20. 11. 2018. 13:30 >> 13:08\nNovčići, igračke, nakit, baterije i magneti najčešći su predmeti na listi nepoželjnih koji se mogu naći u dečjem želucu. Nisu uvek pretnja po zdravlje, ali doktori upozoravaju da može doći do komplikacija. Evo kako treba da reagujete.\n- Zadržavanje baterije u jednjaku, čak i ako posle nekoliko sati spontano prođe u želudac, može da dovede do komplikacija poput perforacije jednjaka - govori dr Ristić dok pokazuje šta je sve izvadila iz trbuha mladih pacijenata u poslednje vreme: sitni delovi igračaka, dugmići, zavrtnji, bockalice, magneti… A u svojoj karijeri nema šta nije izvadila - od kockica za jamb do baterija koje najčešće gutaju deca mlađa od pet godina.\n- Veoma je važno da roditelji ne pokušavaju sami da vade strano telo, jer to može da dovede do povrede - upozorava dr Nina Ristić.\n- Veliki problem je i gutanje korozivnih supstanci (kiselina, baza, jakih oksidacionih sredstava), koja se najčešće nalaze u sredstvima za čišćenje u svakom domaćinstvu, i veoma je važno držati ih van domašaja dece - kaže dr Ristić.


Sa ceremonije potpisivanja Ustava Kosova\nIzostanak dogovora o normalizaciji odnosa između Kosova i Srbije doprineo je da se i na petogodišnjicu Ustava na severu Kosova ovaj dokument ne sprovodi.\nKosovski zakoni i Ustav u tom delu, gde živi većinsko srpsko stanovništvo, nikada se nisu poštovali. Funkcionišu samo paralelne srpske strukture u sklopu sprskih zakona.\nKako bi došlo do promene ovakvog stanja, kosovske institucije su 2011. otpočele tehnički dijalog sa Beogradom kako bi se rešila pojedina pitanja kao što su slobodno kretanje, povratak matičnih knjiga, priznanje diploma, regionalno predstavljanje Kosova i zajedničko upravljanje granicom.\nTehnički dijalog se krajem 2012. pretvorio u politički koji su vodili premijeri dve zemlje. Krajnji rezultat ovog dijaloga je trebalo da bude sveobuhvati sporazum o normalizaciji odnosa Kosova i Srbije, na osnovu kojeg bi se postiglo prostiranje kosovske vlasti na severu. Odluka Srbije da ne potpiše takav sporazum doprinosi održavanju statusa kvo na severu Kosova.\nZamenik kosovskog premijera, Hajredin Kuçi, izjavio je za kosovske medije da je cilj institucija uspostavljanje reda i zakona u tom delu zemlje, ali priznaje da je odluka Srbije stavila pred izazov i Srbiju i EU, ali i Kosovo.\nOn je međutim dodao da institucije neće odustati od integracije tog dela zemlje.\nS druge strane, lider opozicionog pokreta Samoopredeljenje, Albin Kurti, na petogodišnjicu Ustava Kosova kaže da vlada vrši napore da izmeni Ustav, ne na bolje nego na gore.\n“Dan Ustava, u vreme kada se priprema promena Ustava i to na gore, i godišnjica ubistva policajca Servela Haradinaja na severu Kosova, su dve strane iste medalje ove slabe države Kosovo, i to zbog ovakve vlade. Država koja je u opasnosti da propadne. Ne možemo uvek pristati da oni odbijaju sporazume zato što će Thaci, u cilju postizanja, učiniti brojne ustupke”, kazao je Kurti.\nProfesor ustavnog prava, Riza Smaka, navodi da se osnovne ustavne premise kao što su suverenitet, integritet i sprovođenje zakona, na Kosovu ne sprovode ni ne poštuju.\nOn navodi da je u dijalogu sa Srbijom moguće da dođe i do promene Ustava.\n“Ukoliko se budu činili kompromisi, onda će to direktno uticati na Ustav. Apsolutno je nemoguće da se ne ugrozi Ustav u ovim pregovorima, zato što se radi o unutrašnjim pitanjima zemlje”, kazao je on.\nPredsednica Kosova Atifete Jahjaga je putem saopštenja za štampu kazala da Dan ustavnosti obeležava istorijski akt usvajanja ovog dokumenta koji garantuje osnovna prava i slobode svim građanima u zemlji.\nUstav Kosova je rađen na osnovu najviših međunarodnih standarda i uz poštovanje plana Martija Ahtisarija. Usvojen je 9. aprila 2008. godine, a stupio je na snagu 15. juna iste godine.


Zeničanin pozvan u reprezentaciju BiH u rukometu\nRukometna reprezentacija BiH 23. oktobra će otvoriti novi ciklus kvalifikacija za Svjetsko prvenstvo koje će se 2019. godine održati u Danskoj i Njemačkoj. Selektoru Bilalu Šumanu jučer su dolazak otkazali Duško Čelica, Marko Tarabbochija, te Nebojša Grahovac, pa su se iznenada tako stvorili novi problemi.\nIpak, Šuman nije dugo razmišljao o novim imenima, pa je poziv dobio član Bosne Centrotrans Visoko Adnan Harmandić.\n“Kolektiv RK Bosna Centrotrans Visoko čestita našem Adi povratak u državni tim”, saopćili su iz RK Bosna Centrotrans Visoko.\nBiH će meč u Sarajevu igrati 25., a u Talinu 28. oktobra, dok je u januaru (10. i 13.) na rasporedu dvomeč sa Švicarcima.\nSutra u Beču žrijebanje grupa za rukometno EP\nŽrijebanje grupa za evropsko prvenstvo za rukometaše bit će održano sutra u Beču. Za nastup na smotri najboljih rukometnih selekcija borit...\nJedini pacijent zaražen koronavirusom u Visokom se oporavio\nPrema podacima Instituta za zdravlje i sigurnost hrane Zenica na području Visokog trenutno je 126 osoba pod zdravstvenim nadzorom, saopćeno je iz...\nMeđunarodna nogometna federacija (FIFA) zbog pandemije koronavirusa odlučila je otkazati sve reprezentativne utakmice koje su bile zakazane za juni.


Brzi antigenski test na kovid-19 u Domu zdravlja Lopare /VIDEO/ - NTV Arena\nS ciljem da se pomogne stanovništvu majevičkog kraja u borbi protiv virusa korona u Lopare je ovih dana stigla vrijedna donacija. Dom zdravlja Lopare dobio je aparat za antigensko testiranje koji u jednom satu može obaviti analizu 30 uzoraka. Ovim će se spremnije ući i u proces vakcinacije stanovništva ovog kraja, kažu u ovoj zdravstvenoj ustanovi.\nEpidemiološka situacija na području opštine Lopare trenutno je stabilna i pod kontrolom, konstatovao je Opštinski štab za vanredne situacije. Tamo je ovih dana Domu zdravlja doniran aparat za brzo testiranje antigena na virus korona, vrijednosti oko 15.000 KM. Riječ je o donaciji privrednika i humaniste Miroslava Kojadinovića iz Njemačke. Ovaj aparat će pomoći stanovništvu majevičkog kraja u borbi protiv virusa korona, kaže Kojadinović.\nDom zdravlja Lopare obezbijedio je veći dio opreme potrebne za vakcinaciju, tako da će do kraja mjeseca početi vakcinisanje zdravstvenih radnika, zaposlenih i štićenika u domovima za starija lica, lica starijih od 65 godina, a kasnije i ostalih zainteresovanih građana. Donirani aparat će pomoći da se brže uđe u taj proces, kroz masovnije testiranje građana, kaže direktor ove zdravstvene ustanove.\nOvakav angažman trebalo bi da bude podstrek i onima koji trebaju da nabave vakcine za naše stanovništvo kako bi se masovnije ušlo u vakcinaciju jer se korona neće lako predati, kaže načelnik Lopara Rado Savić.\nUz dobru disciplinu i pravilnom primjenom mjera možemo situaciju držati pod kontrolom ističe Savić.\nOpštinski štab za vanredne situacije Lopare potvrdio je i produžio sve mjere Republičkog štaba za vanredne situacije do 18. marta.\nTags: antigensko testiranje, dom zdravlja, lopare, rado savic, test, testiranje, zelimir neskovic


Београдски Шопен фест: Гостује Дмитриј Шишкин\nBeogradski Šopen fest: Gostuje Dmitrij Šiškin\nMEĐUNARODNA manifestacija Beogradski Šopen fest, šesta po redu, biće održana od 20. do 25. februara. U okviru ovog jedinstvenog događaja u našoj sredini i regionu, posvećenom pijanizmu, publika će biti u prilici da se upozna sa delom najvećeg kompozitora romantizma, „pesnika klavira“ Frederika Šopena.\nŠopenu u čast sviraće vrhunski pijanisti u elitnim koncertnim salama Beograda. U okviru humanitarnog koncerta „Mladi pijanisti“, 21. februara u 20 sati u Skupštini grada, na svečanom otvaranju festivala nastupiće Viktor Radić (Srbija), Sarah Skopljak (Bosna i Hercegovina) i Vedran Janjanin (Hrvatska). Ovi umetnici su pobednici Pijanističkih takmičenja BŠF 2015. i 2016, i dobitnici značajnih nagrada na internacionalnim pijanističkim takmičenjima.\nKoncert svetske pijanističke zvezde Dmitrija Šiškina na programu je 22. februara, u 20 sati, u Kolarčevoj zadužbini. Šiškin je laureat najprestižnijeg Šopenovog konkursa u Varšavi 2015. godine i danas je jedan od vodećih pijanista mlađe generacije. Ovaj virtuoz će 23. februara, u Galeriji „Artget“ Kulturnog centra Beograda, od 10.30, biti gost tribine „Susret sa umetnikom“, a istog dana održaće koncert i u Svečanoj sali Prve kragujevačke gimnazije.\nKoncert jedne od najznačajnijih srpskih pijanistkinja Rite Kinke na programu je 24. februara, u 20 sati, u Skupštini grada.\nSVEČANOM otvaranju festivala prethodiće „Šopen opsesija“ u Mikser hausu, 20. februara, u 18 sati. Poetsko-muzički program će okupiti ljubitelje Šopenove muzike, pijaniste i umetnike koji će izvoditi Šopenova dela, i mlade glumce koji će govoriti stihove pesnika romantizma.


Ovim zakonom uređuju se opšti uslovi za bezbjednost hrane i hrane za životinje, obaveze i odgovornosti subjekata u poslovanju sa hranom i hranom za životinje, uključujući i tradicionalne proizvode, kao i druga pitanja od značaja za bezbjednost hrane i hrane za životinje, radi zaštite života i zdravlja ljudi, životne sredine, potrošača i efikasnog funkcionisanja tržišta.\nDonošenju novog Zakona o hrani pristupilo radi preciznijeg uređenja ove materije, a sve radi postizanja adekvatnog nivoa zaštite zdravlja i zaštite interesa potrošača i proizvođača.\nNovim konceptom obuhvaćeni su svi aspekti lanca hrane, uključujući i proizvodnju hrane za životinje zaključno sa prodajom, odnosno snabdijevanjem potrošača tako da sistem bezbjednosti hrane postaje sveobuhvatan, integrisan. Novim zakonskim rješenjima svi subjekti u poslovanju sa hranom i hranom za životinje snose odgovornost za bezbjednost hrane i hrane za životinje, ali i nadležni organ.\nOvim zakonom precizirana je podjela nadležnosti između Ministarstva poljoprivrede, šumarstva i vodoprivrede i Ministarstva zdravlja i socijalne zaštite, kao organa nadležnih za uspostavljanje i sprovođenje politike bezbjednosti hrane unutar pojednih područija.\nVlada Republike Srpske utvrdila je Nacrt zakona o veterinarstvu u Republici Srpskoj.\nOva materija do sada je bila uređena Zakonom pod istim nazivom, a razlozi za donošenje novog Zakona sadržani su potrebi efikasnijeg uređenja kontrole kretanja životinja, kao i kontrole njihovih bolesti, što direktno utiče na bezbjednost hrane životinjskog porijekla. Pored toga, bilo je neophodno uskladiti ovaj zakona sa drugim zakonima čija je materija usko vezana za materiju koja se uređuje ovim zakonom, te ga uskladiti da relevantnim propisima Evropske unije.\nVlada Republike Srpske utvrdila je Nacrt zakona o Nacionalnom parku "Drina".\nNacionalni park "Drina" posjeduje izuzetne prirodne vrijednosti, i to: staništa endemičnih i reliktnih biljnih vrsta, klisurasto-kanjonsku dolinu rijeke Drine i njenih pritoka, zatim izuzetan diverzitet flore koji se ogleda u prisustvu oko 635 primjeraka vaskularne flore.\nTakođe je značajan diverzitet faune za ovaj nacionalni park, a posebno su značajne vrste: mrki medvjed, divokoza i suri orao. Izuzetnoj vrijednosti područja doprinosi prisustvo Pančićeve omorike, koja je endemična i tercijarno reliktna vrsta.\nVlada Republike Srpske utvrdila je Nacrt zakona o izmjenama i dopunama Zakona o notarima.\nIzmjene u odnosu na važeći Zakon o notarima ("Sl. glasnik RS", br. 86/2004, 2/2005, 74/2005, 76/2005 - ispr., 91/2006, 37/2007, 74/2007 - odluka US, 50/2010, 78/2011 i 20/2014) odnose se, između ostalog, na notarski ispit i to pretpostavke za polaganje tog ispita, postupak polaganja, te sastav Komisije za polaganje tog ispita, a sve u skladu sa potrebama koje su se javile u praksi u pogledu organizovanja tog ispita.\nDalje, precizno su definisana pitanja koja se odnose na početak obavljanja službe notara i mjesto obavljanja službe notara. Ovo iz razloga što je u praksi upravo dolazilo do nedoumica u pogledu navedenih pitanja.\nZatim, izvršene su određene izmjene i dopune u odnosu na postojeće rješenja u pravcu jačanja pravne sigurnosti, što predstavlja najvažniji argument uvođenja i odbrane instituta notarijata. U tom smislu, stvorene su pretpostavke za veću odgovornost notara u obavljanju službe propisivanjem slučajeva kada je notar dužan da odbije obavljanje službene radnje, a naročito unošenje izjava u ispravu i sačinjavanje isprave ukoliko ocijeni da konkretan pravni posao neće moći proizvesti pravno dejstvo ili mu je svrha da se koja stranka ošteti.\nIz istog razloga, propisana su dva nova slučaja u kojima se notar privremeno udaljava iz službe, te je drugačije uređen postupak utvrđivanja disciplinske odgovornosti i nadzora nad radom notara na način koji garantuje zaštitu prava stranaka, notarijata, ali i nezavisnost i nepristrasnost u odlučivanju u tim postupcima.\nVlada Republike Srpske utvrdila je Nacrt strategije upravljanja otpadom za period 2017 – 2026. godine, kojom je predviđeno usklađivanje zakonske regulative Republike Srpske sa zakonodavstvom EU.\nCilj donošenja Strategije je normiranje podzakonskih propisa kojima bi se na detaljan način uredilo upravljanje svim kategorijama otpada u RS, usklađenje zakonske regulative RS sa EU zakonodavstvom uvažavajući i strateško opredjeljenje RS, uspostavljanje informacionog sistema za sakupljanje podataka o količinama otpada, razvoj održivog sistema upravljanja otpadom na načelima zaštite životne sredine uz provođenje edukacije na svim nivoima društva i privrede, povećanje obuhvaćenosti domaćinstava organizovanim sakupljanjem otpada, povećanje odvojenog sakupljanja otpada i reciklaže, saniranje postojećih službenih i divljih deponija, sanacija "crnih tačaka" i izgradnja odgovarajućih objekata za tretman/zbrinjavanje otpada.\nVlada Republike Srpske utvrdila je Nacrt strategije naučnog i tehnološkog razvoja Republike Srpske 2017-2021-"Znanje za razvoj".\nRazlog za donošenje Strategije nalazi se u činjenici da je istekao četverogodišnji period za koji je bila donesena ranije važeća Strategija naučnog i tehnološkog razvoja Republike Srpske 2012-2016 i da treba nastaviti sa aktivnostima u oblasti naučnoistraživačkog rada i tehnološkog razvoja.\nTakođe razlog za donošenje ove strategije je i jačanje naučne i tehnološke osnove u Republici Srpskoj, a s tim u vezi doprinos naučnoistraživačke zajednice ekonomskom razvoju Republike.\nVlada Republike Srpske usvojila je Informaciju o ostvarivanju prava izbjeglica, raseljenih lica i povratnika.\nU Informaciji je navedeno da je broj raseljenih lica u Republici Srpskoj umanjen za pet puta u odnosu na 2000. godinu, odnosno, da je u navedenom periodu (re)integrisano 213.406 raseljenih lica. Kada je riječ o povratu i obnovi stambenog fonda, navodi se da je u Republici Srpskoj predratnim vlasnicima vraćeno 94.228 stambenih jedinica uslovnih za stanovanje, dok je obnovljeno i sanirano preko 72.000 stambenih jedinica.\nPosebna pažnja je posvećena Projektu "Integrisani program podrške za reintegraciju povratnika po osnovu Sporazuma o readmisiji", a radi se o vraćanju i prihvatanju lica koja ne ispunjavaju ili više ne ispunjavaju uslove za ulazak i boravište na teritoriji druge države. Ministarstvo za izbjeglice i raseljena lica Republike Srpske već nekoliko godina radi na realizaciji ovog Projekta, kojim je tokom 2013. godine u BiH vraćeno 188 lica, tokom 2014. godine 1274 lica, 2015. godine 1327 lica, a u prvih osam mjeseci 2016. godine 1079 lica.\nZa smještaj lica vraćenih po Sporazumu o readmisiji do sada je u Republici Srpskoj obezbijeđeno 12 stambenih jedinica i to 2 u Kostajnici, 6 u Foči i 4 u Kotor Varošu, dok su na prostoru Republike Srpske u Projekat uključene i opštine Novi Grad i Bileća. Zbog procjene da će se trend povratka BH državljana po osnovu Sporazuma o readmisiji nastaviti i u narednim godinama, planirano je da se na prostoru Republike Srpske u Projekat uključe Bijeljina, Zvornik, Doboj, Vlasenica i Modriča.\nU Informaciji su predstavljena i ulaganja Ministarstva za izbjeglice i raseljena lica u obnovu i rekonstrukciju, održivi povratak, te zatvaranje kolektivnih vidova stanovanja, alternativni smještaj i zdravstvenu zaštitu.\nVlada Republike Srpske usvojila je Informaciju o ulaganjima u vodoprivredne sisteme putem EIB-a, Fonda solidarnosti, Svjetske banke,IPA 2014 i organizacionom pozicioniranju JU "Vode Srpske".\nImajući u vidu potrebu da se ubrzaju aktivnosti na realizaciji aktuelnih projekata i na taj način sanira i dogradi postojeći sistem za zaštitu od štetnog djelovanja voda u lokalnim zajednicama, nakon katastrofalnih poplava, koje su u maju i avgustu 2014. godine zadesile šire područje, predloženo je sprovođenje niza mjera.\nIzmeđu ostalog, Javna ustanova "Vode Srpske" i lokalne zajednice na čijim područjima je planirana realizacija projekata koji se finansiraju sredstvima EIB-a, Svjetske banke i Fonda solidarnosti, moraju pripremiti dokumentaciju za rješavanje imovinskih odnosa i obezbijediti saglasnosti i dozvola za gradnju, radi skraćivanja rokova uvođenja izvođača u posao.\nVlada od Javne ustanove "Vode Srpske" traži i da ubrza dinamiku provođenja mjera koje će doprinijeti uspostavljanju racionalne i efikasne funkcije Javne ustanove "Vode Srpske".\nVlada Republike Srpske donijela je Rješenja o davanju saglasnosti Ministarstvu za izbjeglice i raseljena lica Republike Srpske za utrošak novčanih sredstava,u ukupnom iznosu od 707.000,00 KM.\nNovčana sredstva biće utrošena za: kapitalne grantove za rješavanje problema interno raseljenih lica (51.000,00 KM); kapitalne grantove za finansiranje povratka u Federaciju BiH (75.000,00 KM); doznake za finansiranje povratka u Federaciju BiH (6.000,00 KM); doznake za rješavanje problema interno raseljenih lica (21.000,00 KM); kapitalne grantove za finansiranje povratka u Republiku Srpsku (85.000,00 KM); transferi jedinicama lokalne samouprave za finansiranje interno raseljenih lica (110.000,00 KM) i transferi jedinicama lokalne samouprave za finansiranje povratka u Republiku Srpsku (359.000,00 KM).\nIZVOR: Vebsajt Vlade Srpske, 29.12.2016.


Čelinac – Agencija za razvoj i saradnju CEREBRA\nZapočet proces izrade Omladinske politike Čelinac\n10/06/2020 10/06/2020 Vijesti\nNa inicijativu Udruženja mladih Čelinac, a odlukom načelnika Opštine Čelinac, započet je proces izrade najvažnijeg dokumenta za mlade na lokalnom nivou – omladinske politike. Formirana je radna grupa za izradu nacrta dokumenta Omladinska politika Opštine Čelinac čime je urađen prvi korak da ova opština dobije ključan dokument za mlade na lokalnom nivou. U radnu grupu...\nOsnove pisanja prijedloga projekta u sklopu YOUth CAN programa\n06/03/2020 06/03/2020 Cerebra, Vijesti\nTreći modul projekta “You can Youth Can: Community Focused Youth Leadership” za učesnike iz Čelinca održan je u prostorijama omladinskog centra u periodu od 04. do 05. marta 2020. godine. Ovaj projekat za cilj ima osnaživanje mladih lidera u svrhu njihovog aktivnijeg uključivanja u lokalnim zajednicama. Na dvodnevnom treningu učesnici su imali priliku da steknu...\nNastupom pred TV kamerama završen drugi krug projekta YOUth CAN\n21/02/2020 22/02/2020 Cerebra, Vijesti\nDrugi modul projekta “You can Youth Can: Community Focused Youth Leadership” za učesnike iz Čelinca održan je u prostorijama omladinskog centra u periodu od 17. do 18. februara 2020. godine, te je ovim modulom završen drugi krug radionica. Ovaj projekat za cilj ima osnaživanje mladih lidera u svrhu njihovog aktivnijeg uključivanja u lokalnim zajednicama. Učesnici...\nPoziv za učešće u projektu “You Can, Youth Can”\n16/12/2019 17/12/2019 Cerebra, Edukacija\nAktivan/na si u omladinskoj organizaciji, organizaciji za mlade, ili u nekoj drugoj organizaciji/instituciji koja radi sa mladima i za mlade? Želiš usvojiti nova znanja iz omladinskog organizovanja? Želiš se upoznati sa omladinskim radom i vještinama omladinskog/e radnika/ce? Želiš se upoznati sa drugima koji rade sa mladima i čuti njihova iskustva? Dolaziš iz Banja Luke, Čelinca,...\nPočeo projekat “You Can, Youth Can”\n04/12/2019 05/12/2019 Cerebra, Edukacija, Vijesti\nPonosno javljamo da je počeo sa realizacijom projekat “You Can, Youth Can: Community Fosuced Youth Leadership” koji za cilj ima osnaživanje mladih liderskim vještinama u svrhu njihovog aktivnog uključivanja u lokalnim zajednicama. Novi projekat Cerebre startovao je fokus grupama na temu aktivizma mladih, na kojem su učestvovali mladi iz Kneževa, Kotor Varoša, Čelinca, Srpca i...


Vaterpolo reprezentacija Srbije - Dnevni list Danas\nPočetna » Vaterpolo reprezentacija Srbije\nPiše: Olgica Nikolić 13. 1. 2021.\nSamo šampioni u svom poslu, makar to i bila najbezveznija rabota na svetu, znaju koliko je teško stići do vrha i jedino takvi shvataju da je još teže ostati na njemu, a vaterpolo reprezentacija Srbije punih osam godina nije dozvoljavala nikome da joj zadrma evropski tron.\nPiše: O. N. 27. 1. 2020.\nNije smak sveta, ali jeste opomena\nPostojaće srpski vaterpolo i posle 34. prvenstva Evrope, sve i da se sklizne u borbu za sedmo mesto, čak i ako se izgubi ta utakmica, baš kao što su Mađarska, Španija, Hrvatska, Italija i Crna Gora preživljavale zlatne godine „delfina“, samo je bitno da stručni štab selektora Dejana Savića, igrači i čelnici Saveza, u internim pričama, do najsitnijeg detalja razlože uzroke rezultatskog pada u Budimpešti.\nPiše: Olgica Nikolić 23. 1. 2020.\nVaterpolo reprezentacija Srbije dočekala je rivala na kog je „tipovala“ pre osmine finala prvenstva Evrope u Budimpešti, jer su selektor Dejan Savić i njegova ekipa već posle raspleta u grupi C počeli s pripremama za četvrtfinalni duel sa Španijom.\nPiše: O. N. 21. 1. 2020.\nJoš samo četiri četvrtine dele najbolju vaterpolo reprezentaciju Srbije od višednevnog predaha od takmičarskih obaveza na 34. prvenstvu Evrope u Budimpešti.\nPiše: O. N. 17. 1. 2020.\nVaterpolo reprezentacija Srbije pobedila je danas Rumuniju sa 15:7 (5:3, 1:1, 5:1, 4:2), u utakmici drugog kola Grupe B na Evropskom prvenstvu u Budimpešti.\nPiše: O. N. 15. 1. 2020.\nPiše: O. N. 13. 1. 2020.\nPiše: O. N. 11. 1. 2020.


Izvor: B92, 30.Okt.2020, 10:20\nNaučnici u Australiji su, tokom mapiranja morskog dna, naišli na greben širok 1.5 km, a visok više od 500 metara. Poređenja radi, viši je od Empajer stejt bildinga u SAD, ogromne zgrade sa 102 sprata.\nOvaj greben nalazi se na severnom kraju čuvenog Velikog koralnog grebena, blizu Kvinslenda. Umesto tvrdim i oštrim koralima, prekriven je sunđerima, mekim koralima i morskom travom.\nUz pomoć podvodne kamere, naučnici sa Instituta "The Schmidt Ocean" su utvrdili i da veliki broj riba ovde živi, a kako su rekli, bez obzira na to što već nekoliko godina istražuju ovaj predeo, novo otkriće zadalo im je još mnogo neodgovorenih pitanja.\nRanije, istraživači su otkrili podvodne organizme sifonofore...


Pomoć i dalje potrebna – inmedia.ba\n0 21 Maja, 2014 15:27\nOdmah nakon proglašenja stanja elementarne nepogode, Crveni križ općine Sanski Most organizirao je prikupljanje humanitarne pomoći. Trenutno je glavni punkt za prikupljanje pomoći smješten u prostorijama Vatrogasnog doma, u koji već nekoliko dana pristižu velike količine prehrambenih artikala, higijenskih potrepština, odjeće i obuće.\nU humanitarne aktivnosti uključen je veliki broj volontera iz Sanskog Mosta, koji u ovim danima pokazuju ogromnu humanost i solidarnost prema svojim sugrađanima. Svakodnevno pristižu paketi sa humanitarnom pomoći koji su upućeni iz drugih dijelova zemlje, kao i inozemstva, gdje žive i rade naši građani, a pored toga već su određene količine paketa sa humanitarnom pomoći upućene i u druge ugrožene gradove. Koordinator zadužen za prijem i distribuciju pomoći u općini Sanski Most, Mirza Omić, ističe kako je do sada u Sanski Most pristigla pomoć iz svih dijelova kantona i drugih gradova, kao i dvije velike pošiljke iz Austrije i Slovenije.\nIstovremeno iz Sanskog Mosta uspjeli su poslati pomoć u mjesto Domaljevo kod Bosanskog Šamca, a u toku je priprema pošiljke za Maglaj. Kako su nas informisali, u prostorijama Vatrogasnog doma trenutno se nalaze dovoljne količine robe za potrebe ugroženog stanovništva u općini Sanski Most, posebno kada se radi o odjeći i obući, dok je potreba za hranom i vodom konstantno izražena, a posebno sredstva za čišćenje i higijenu, kao i dječija hrana i pelene. Od ostalih aktivnosti u Sanskom Mostu izdvajamo da je danas počela sa radom Općinska komisija za procjenu šteta, a nakon povlačenja vode pristupa se čišćenju terena, komunalne službe odvoze deponovani otpad ispred javnih ustanova i dvorišta domaćinstava, a započele su i aktivnosti na dezinfekciji i deratizaciji koje zajednički sprovode radnici Doma zdravlja i Veterinarske stanice Sanski Most.\nKomisija za procjenu šteta od danas na terenu\nOdređen datum održavanja mature u MSŠ Sanski Most


Naslovna Info Srbija Trinaestu platu prima jedan do dva odsto radnika u Srbiji\n„U Nemačkoj čak 55 odsto poslodavaca isplaćuje praznične bonuse. U Italiji ih je 27 odsto, a prema našim podacima u Srbiji jedan, najviše dva odsto. Mi verujemo da je razlog tome što se kod nas za razliku od Evropske unije, ta isplata oporezuje kao i redovna plata sa 64 odsto. Zato ćemo vrlo brzo od Vlade tražiti da ova isplata bude neoporezovana. To bi bila stimulacija kompanijama da je daju svojim radnicima i tako ih motivišu. Nema razloga da strane kompanije koje u svojim matičnim zemljama imaju tu praksu, to ne rade i u Srbiji“, objašnjava Savić.\n„Uopšte se ne možemo pohvaliti isplatama 13. plate. Prema podacima našeg sindikata, nju isplaćuju pojedina opštinska, gradska i republička javna preduzeća“, dodaje.\nNavodi i da je to bila praksa u „Telekomu“ koja je prošle godine izostala zbog investicije koju je kompanija imala. Kaže da je trinaestu platu nekad isplaćivala i „Pošta“, a da se u „Milanu Blagojeviću“ u Lučanima dešavalo da daju i 14 plata u jednoj godini.\n„Metalac“ iz Gornjeg Milanovca i sada ima tu praksu. Uspešne strane kompanije praktikuju i isplatu prazničnog bonusa. Više kompanija je to čak ubacilo i u kolektivni ugovor. Poslednji takav ASNS je potpisao sa „Gorenjem“ iz Valjeva. „Filip Moris“ takođe isplaćuje takve bonuse kao i pojedine nemačke kompanije u Vojvodini.\nAsocijacija samostalnih i nezavisnih sindikata\nPrethodni tekstReprize filmova i poznate pesme mogu pomoći ljudima s demencijom


21-07-2018 10:11 Izdvojeno Srbija Politika\nNajavljena poseta Bedžeta Pacolija Novom Pazaru nije odobrena.\nZabranjen ulaz (Foto: Pravda/Jutjub)\nKako RTS nezvanično saznaje, Beograd je posalo negativan odgovor na taj zahtev, budući da po Unmik privremenom ustavnom okviru, Kosovo nema ministarstvo spoljnih poslova, pa je samim tim zauzet stav da se sporazum o posetama zvaničnika ne može primeniti u slučaju Pacolija.\nBedžeta Pacolija je u svojstvu ministra spoljnih polsova u Novi Pazar pozvao Sulejman Ugljanin, predsednik Bošnjačkog nacionalnog veća.\nBNV je, prema Tanjugovim informacijama, zakazalo svečani prijem u podne u svojim prostorijama, a nakon toga i tribinu u zgradi Skupštine opštine Novi Pazar, kojoj bi trebalo da prisustvuje i Pacoli.\nBrisel "tesan" za dijalog Beograda i Prištine, više OVDE.\nPogledajte Pacolijev intervju za Al-DŽaziru:


Elena Ljiljanić: Regent će ponuditi izuzetne benefite za goste iz bivše Jugoslavije - Radio Tivat\n27 апр Elena Ljiljanić: Regent će ponuditi izuzetne benefite za goste iz bivše Jugoslavije\nPR & marketing manager hotela ,,Regent Porto Montenegro“ Elena Ljiljanić je optimista kada je oporavak našeg\nturističkog sektora u pitanju.\n„Brojne rezervacije jesu otkazane, međutim, izuzetno raduju brojna „pomjeranja“ a ne otkazivanja aranžmana što je posebno bilo vidljivo u segmentu organizacije grupnih putovanja i posebnih događaja. Sve navedeno nam\nostavlja prostora za kvalitetnu animaciju gostiju koji biraju Crnu Goru kao odmorišnu adresu ovog ljeta te brojne\ngrupne dolaske na jesen. Planiramo promociju ponuda koje će uključivati izuzetne benefite za goste iz ex – Yu\nregije i Albanije, a one koji se odluče za duže odmore ili pak rezidencijalne jedinice dočekaćemo bogatim benefitima“ – kazala je Ljiljanić za „Pobjedu“.\nHotel ,,Regent Porto Montenegro“ je svoja vrata privremeno zatvorio 23. marta, a tokom perioda koji je prethodio ovoj nužnoj odluci, u potpunosti su kaže ispoštovali tadašnje mjere Nacionalnog koordinacionog tima kao i precizne procedure IHG grupacije kojoj pripadaju.\n„Higijena, zdravlje i bezbjednost gostiju, posjetilaca i zaposlenih su nam tokom cijele ove situacije bili na prvom\nmjestu te smo se na korak zatvaranja hotela odlučili u cilju pozitivnog doprinosa suzbijanja virusa kovida-19 “ –\nkazala je Ljiljanić.\nPrva očekivanja su da se hotel otvori početkom juna međutim tačan datum otvaranja hotela će, kako ističe, biti usklađen sa Vladinim mjerama i procedurama Porto Montenegra kao matične kompanije.


[PREMIUM] Večeras su bez prvog i drugog strelca ekipe, kao i još trojice fudbalera! - Sportske novosti\nNaslovna Fudbal Bet Info Fudbal Večeras su bez prvog i drugog strelca ekipe, kao i još...\n[PREMIUM] Večeras su bez prvog i drugog strelca ekipe, kao i još trojice fudbalera!\nVečeras će jedna ekipa biti u problemu jer će biti bez petorice fudbalera, među kojima su prvi i drugi strelac ekipe. Ovaj tim svakako nije jako efikasan, a kada mu nedostaju najbolji realizatori, teško da se može nadati efikasnom učinku. Utakmica je na programu večeras od 20 časova po našem vremenu.\nReč je o 17. kolu druge lige Holandije, a od 20 časova po našem vremenu sastaće se Helmond i Jong PSV. Obe ekipe su u katatsrofalnoj formi, primaju sličan broj golova po utakmici, ali slično i postižu, gledajući prosek. Ono što je posebno interesantno jeste da je Helmond na 16 ligaških utakmica ove sezone postigao 17 golova, a večeras mu neće igrati dva najbolja strelca.\nStanje na tabeli/Screenshot\nZa domaći tim neće igrati Joeri Poelmans (16n/0g/1a, levi bek), Diego Snepvangers (14n/4g/2a, levo krilo, najbolji strelac ekipe), Bram Zwanen (7n/2g/1a, centralni vezni, drugi strelac ekipe), Stefan Tielemans (0n/0g/0a, golman) i Bodi Brusselers (3n/1g/0a, ofanzivni vezni). Za goste neće igrati Yorbe Vertessen (4n/2g/0a, centarfor), Koen Oostenbrink (2n/0g/0a, defanzivni vezni) i Chris Gloster (6n/0g/1a, levi bek).\nMišljenje urednika: Ako nas pitate, ovo ne bi trebalo da bude preterano uzbudljiv duel. Na osnovu izostanaka domaće ekipe, pokušaćemo sa predlogom “D0-1” po kvoti 1.85, gde se nadamo da će Helmond postići maksimalno jedan pogodak za 90 minuta igre. Vas pozivamo da igrate šta želite na osnovu datih informacija, a mi se uzdamo u golgetersku slabost domaćina.\nPrethodni tekstMilošević: Najveću odgovornost snosim upravo ja\nSledeći tekstSTATISTIKOM DO DOBITKA – PETAK 29. NOVEMBAR


Safe Haven Enterprise viza\nSafe haven enterprise viza (podklasa 790) je privremena viza koja traje 5 godina. Namenjena je onima koji ispunjavaju uslove za australijsku zaštitu i koji su u Australiju stigli legalno.\nOmogućava vam da radite i studirate u Australiji, kao i da aplicirate za neke druge vize. Osnovna taksa za ovu vizu iznosi AUD35. Za ovu vizu možete da aplicirate online ili da pošaljete aplikaciju poštom odgovarajućoj ambasadi Australije.\nVreme obrade aplikacije varira, ali je cilj da se sve zaštitne vize procesiraju što je ranije moguće. Treba imati u vidu da je ovo veoma kompleksan proces i da može trajati neko vreme.


EK pokrenula postupke protiv nekih članica zbog migranata – NovostiDana.rs\nEK pokrenula postupke protiv nekih članica zbog migranata\nBRISEL – Evropska komisija (EK) usvojila je danas odluke o pokretanju postupaka protiv Grčke, Hrvatske, Italije, Malte i Mađarske zbog povrede prava migranata, usled nepotpunog sprovođenja zajedničkog evropskog sistema azila.\nEK je protiv Mađarske pokrenula postupak zbog zakona o azilu koji je ta zemlja nedavno usvojila, a danas je Budimpešti uputila i zvanično obaveštenje o tome, navodi se u saopštenju Komisije.\nKomisija je utvrdila da mađarski zakon o azilu u nekim tačkama nije u skladu sa zakonom EU, odnosno Direktivom o azilskim procedurama i Direktivom o pravu na tumačenje i prevod u krivičnim postupcima.\nKomisija podseća da je već razmotrila zakonske amnadmane koje je mađarski parlament usvojio u julu i septembru i uputila administrativno pismo Budimpešti u kojem iznosi svoju zabrinutost.\nEK je, navodi, zabrinuta jer Mađarska praktično primorava tražioce azila da napuste njenu teritoriju pre isteka roka za žalbu na odluku o azilu ili pre nego što se žalba razmotri, kao i zbog toga što mađarski zakon o brzim krivičnim postupcima za ilegalni prelazak granice ne poštuje odredbe Direktive EU o pravu na prevođenje u takvim postupcima.\nKao treće, EK ukazuje da Mađarska krši zakon EU time što uskraćuje tražiocima azila pravo na pravedno suđenje kad je reč o sudskoj reviziji odluka kojima se odbacuje zahtev za azil pri čemu je saslušanje podnosilaca zahteva neobavezno.\nMađarske vlasti imaju rok od dva meseca da odgovore Komisiji.\nEK je, takođe, danas pozvala Grčku, Hrvatsku i Italiju na ispravno sprovođenje Uredbe o bazi podataka EU sa otiscima prstiju tražilaca azila (Eurodac) kojom se omogucuje efikasno uzimanje otisaka prstiju tražiocima azila i prenos podataka u centralni sistem Eurodac-a u roku od 72 sata.\nKako se objašnjava, efikasno sprovođenje te uredbe ključno je za funkcionisanje Dablinskog sistema i programe relokacije migranata u EU.\nEK podseća da je u oktobru s tim u vezi uputila zvanične dopise Grčkoj, Hrvatskoj i Italiji, ali da ni dva meseca kasnije ti problemi nisu efikasno rešeni te je, kako ističe, danas odlučila da uputi zvanicne opomene tim trima zemljama, što je prvi korak postupka zbog povrede prava.\nKomisija, takođe, poziva Grčku i Maltu da je izveste o nacionalnim merama koje su preduzele u cilju potpunog prenošenja Direktive o postupcima azila, kojom se utvrđuju zajednički postupci za priznavanje i oduzimanje međunarodne zaštite, i Direktive o uslovima prihvata, kojom se uređuje pristup uslovima prihvata za tražioce azila dok čekaju razmatranje svojih zahteva.\nU saopštenju se navodi i da, nakon što prime zvanične opomene, države članice imaju rok od dva meseca za odgovor, a u nedostatku zadovoljavajućih odgovora ili obaveštenja o nacionalnim mjerama, EK može, na kraju procedure, uputiti te države članice Sudu EU i predložiti Sudu izricanje financijskih sankcija.


Dan online - Ekonomija: Franci plaćaju 14 hiljada za smještaj zaštitnika - 2019-02-11\nEkonomija UPRAVA ZA IMOVINU POTPISALA UGOVOR SA KOMPANIJOM „MESOPROMET” FUNKCIONERA DPS-A IZ BIJELOG POLJA\nHilmija Franca Franci plaćaju 14 hiljada za smještaj zaštitnika Radi se o poslovnom prostoru površine 99 metara kvadratnih, za koji će država firmi „Mesopromet” godišnje plaćati 14.374 ili mjesečno 1.197 eura\nUprava za imovinu potpisala je sa kompanijom „Mesopromet” Hilmije France, funkcionera Demokratske partije socijalista (DPS), ugovor za pružanje usluga zakupa poslovnih prostorija za potrebe smještaja zaštitnika imovinsko-pravnih interesa Crne Gore u Bijelom Polju. Prema podacima „Dana”, ugovor je u ime Uprave za imovinu krajem novembra prošle godine potpisao direktor Blažo Šaranović, dok je u ime kompanije „Mesopromet” to učinio Franca.\nRadi se o poslu vrijednom 14.374 eura na godišnjem nivou, odnosno mjesečnom 1.197 eura. U članu 5 ugovora je navedeno da se izvršilac obavezuje da preda naručiocu poslovni prostor, koji je predmet ugovora o zakupu podoban za obavljanje djelatnosti. Radi se o poslovnom prostoru površine 99 metara kvadratnih, koji je upisan u listu nepokretnosti 421 i 414, na katastarskoj parceli broj 1158 i 1156. Nije navedeno o kojoj katastarskoj opštini je riječ.\n– Izvršilac i naručilac se obavezuju da prije uvođenja neposrednog korisnika u zakup predmetne nepokretnosti potpišu zapisnik o primopredaji nekretnine iz člana 1 ovog ugovora, koji će sadržati opis stanja u kome se poslovni prostor nalazi. Zapisnik će činiti sastavni dio ovog ugovora. Neposredni korisnik je dužan da poslovni prostor koji je predmet zakupa koristi sa pažnjom dobrog domaćina. Neposredni korisnik je dužan da izmiruje sve obaveze po osnovu telefonskih usluga, a obaveze po osnovu utroška električne energije, vode, odvoza smeća, padaju na teret naručioca – piše, između ostalog, u članu 5 Ugovora za pružanje usluga zakupa.\nKrajem aprila prošle godine izgorela je fabrika za proizvodnju i preradu mesa Francine kompanije u Bijelom Polju. Tada je pričinjena velika materijalna šteta, koja se procjenjuje na milione eura. U požaru su potpuno izgoreli hala u kojoj se obavljala proizvodnja kao i sva oprema, a uništena je i upravna zgrada. O uzrocima požara još nema zvaničnih informacija, iako je tužilaštvo pokrenulo istragu.\nPodrška kompaniji „Mesopromet” stigla je tada i od ministara policije i ekonomije Mevludina Nuhodžića i Dragice Sekulić, direktora Investiciono- razvojnog fonda (IRF) Zorana Vukčevića, sekretara Sekretarijata za razvojne projekte Dejana Medojevića, poslanika u Skupštini Suada Numanovića, koji su obišli fabriku.\n– Tu smo danas da pokažemo ljudsku solidarnost, jer se vlasnik ove kompanije uvijek odazivao svim našim pozivima. Kroz sve postojeće programe podrške, pomoći ćemo porodici Franca, i u obavezi smo da prilagodimo te programe u skladu s onim što je njima u ovom trenutku potrebno, kako bi opet podigli na noge privredu Bijelog Polja i čitave države, jer kompanija „Mesopromet” zauzima veliki dio naše ekonomije – naglasila je tada na radnom sastanku ministar ekonomije Dragica Sekulić.\nZajednički projekat sa Opštinom Tivat\nU novembru prošle godine Vlada je dala saglasnost Opštini Tivat da se u korist kompanije „Mesopromet” iz Bijelog Polja proda više od polovine opštinske parcele u mjestu Kava, ukupne površine 9.488 kvadrata.\nAdministracija gradonačelnika Tivta Siniše Kusovca dobila je saglasnost države da od te parcele proda 4.839 kvadrata „u cilju realizacije obaveze iz ugovora o zajedničkoj izgradnji” od 16. septembra 2014. godine, kada su bivši gradonačelnik Tivta Ivan Novosel (DPS) i vlasnik kompanije „Mesopromet” Hilmija Franca potpisali ugovor o zajedničkoj izgradnji autobuske stanice i poslovnog kompleksa na Kavi.


PORTAL: Osnivač „Fejsa" biće najbogatiji čovek na svetu\nPrema predviđanjima analitičara, mladi Amerikanac Mark Cukerberg, osnivač „Fejsbuka", za nekoliko godina biće najbogatiji na planeti. Među prvih deset milijardera uskoro će se naći i Džon Arnold i Jang Hijan\nBudući broj jedan... Mark Cukerberg obogatio se na „Fejsbuku"\nNaslednik trenutno najbogatijeg čoveka na planeti, Meksikanca Karlosa Slima, za izvestan broj godina biće Amerikanac Mark Cukerberg (25), osnivač društvene mreže „Fejsbuk", procenjuju analitičari. Predviđa se da će mladi Amerikanac toliko uvećati svoje sadašnje bogatstvo od četiri milijarde dolara, da će jednog dana biti prvi na listi najimućnijih na svetu. Među prvih deset najbogatijih u budućnosti naći će se i Džon Arnold, Jang Hijan, kao i Rafik i Fahd Hariri.\nCukerberg (25) je sada najmlađi među „Forbsovim" milijarderima. Rođeni Njujorčanin jedan je od osnivača najpoznatije društvene internet mreže „Fejsbuk", koja mu svake godine uvećava već pozamašan bankovni račun. To mu garantuje da će sa trenutno 212. pozicije na „Forbsovoj" listi brzo dospeti među prvih 10.\nSamo jedna žena na listi\nDrugi na listi će biti Amerikanac Džon Arnold (36). Do sadašnje četiri milijarde dolara on je došao zahvaljujući kompaniji „Enron", gigantu u oblasti energetike. Arnold je 2008. za vreme svetske ekonomske krize bio ključni faktor u spasavanju te kompanije od finansijskog kolapsa. Kompanija „Enron" nagradila ga je iznosom koji mu je obezbedio takođe 212. mesto na „Forbsovoj" listi.\nKineskinja Jang Hijan sada je najbogatija žena na listi magazina „Forbs", a u ukupnom poretku je 277. Prema pretpostavkama, ona će se u budućnosti naći na trećem mestu među najbogatijim ljudima sveta. Ona je, za razliku od Marka Cukerberga i Džona Arnolda, do bogatstva procenjenog na 3,4 milijarde dolara došla zahvaljujući bogatom ocu. Naime, od njega je nasledila kompaniju „Kantri garden", koja se bavi nekretninama.\nČetvrto mesto bi trebalo da zauzme mladi nemački princ Albert Marija Lamoral Migel Johan Gabrijel (26). Njegovo bogatstvo sada se procenjuje na 2,2 milijarde dolara i nalazi se na 437. poziciji na „Forbsovoj" listi. On je bogatstvo takođe nasledio, a živi u porodičnom dvorcu u Bavarskoj.\nSinovi ubijenog libanskog premijera Rafika Haririja, Fahd Hariri (29) i njegov brat, Ajmin Hariri (31), naći će se na petom i šestom mesto. Oni sada imaju po 1,4 milijarde dolara i dele 721. mesto na listi magazina „Forbs". Od oca su nasledili čitavo poslovno carstvo koje se bavi građevinom, telekomunikacijama i nekretninama.\nUkrajinac među prvih deset\nNa sedmom mestu viđen je Japanac Jošikacu Tanaka (32). On je sada „težak" 1,4 milijarde dolara i, isto kao i dva Libanca pre njega, nalazi se na 721. poziciji među najbogatijim ljudima sveta. Tanaka, kojeg nazivaju azijskim Cukerbergom, do bogatstva je došao pokrenuvši internet društvenu mrežu „Gree".\nKostantin Živago (36), berzanski stručnjak iz Ukrajine, naći će se na osmoj poziciji. Svoje sadašnje bogatstvo od 1,2 milijarde dolara Živago je zaradio trgovinom deonicama i tako se našao na 828. mestu na „Forbsovoj" listi. Živago je sa samo 19 godina postao finansijski direktor banke „Fajnans i kredit".\nDeveti na budućoj listi najbogatijih je predsednik upravnog odbora jednog od najvećih kineskih privatnih proizvođača čelika Li Ziaohui (29), koji na računu sada ima milijardu dolara i zauzima 937. mesto na „Forbsovoj" listi.\nPoslednji među deset najbogatijih na nekoj budućoj listi milijardera biće Indijac Šahid Balva (36), koji je do bogatstva koje se sada procenjuje na milijardu dolara došao trgovinom nekretninama. Balva poseduje i luksuzni hotel „Park Hajat" u Mumbaju od 108 spratova. On sa svojim prethodnikom deli 937. poziciju na najnovijoj „Forbsovoj" listi bogataša.


Biciklisti i pešak povređeni na novosadskim bulevarima u razmaku od 20 minuta | Novosadski informativni portal 021\nPrema rečima dr Zorana Krulja iz novosadske Hitne pomoći, njihova ekipa je intervenisala sinoć oko 19:40 časova na uglu Bulevara Evrope i Ulice Janka Veselinovića zbog 68-godišnjeg bicikliste.\nOn je zbrinut na licu mesta i prevezen u Urgentni centar na hirurgiju.\nU drugoj intervenciji je jutros oko šest sati 58-godišnji biciklista je pao sa bicikla. Nakon što ga je lekarska ekipa zbrinuta i prevezla na dalju dijagnostiku u Urgentni centar, dvadesetak minuta kasnije zbrinula je i povređenog pešaka prekoputa Bazara.\nNa ovoj lokaciji, na Bulevar Mihajla Pupina oboren je 74-godišnji muškarac i nakon intervencije je, dodaje dr Krulj, prevezen u Urgentni centar.


Ković: Mladi bolje razumeju kosovski zavet od njihovih očeva - Novi Standard\n„Rekao bih čak da mlađi ljudi bolje razumeju šta je danas potrebno našoj kulturi od generacije svojih očeva, pa i dedova“\nUlazak u geta, Orahovac, Veliku Hoču, Gračanicu, za mlade je ogromno iskustvo. Nisu isti kada se vrate sa Kosova, a kosovska tema se ukazuje kao pitanje smisla istorije i smisla opstanka srpskog naroda u ovom trenutku. Shvataju da su se susreli sa pitanjem golog opstanka države, jer, ako nam otmu Kosovo i Metohiju, pitanje je šta će biti sa ostatkom.\nMladi iz Srbije, Republike Srpske i Crne Gore sa duhovnicima koji tamo žive razgovaraće preko interneta. Za učešće na predavanjima čija je glavna tema kosovski zavet prijavilo se 85 studenata, ali će, zbog velikog interesovanja, ovogodišnju onlajn školu moći da prate svi koji su zainteresovani.\nKović dodaje da se mladi ne informišu preko klasičnih medija, da vrlo malo gledaju televiziju, uglavnom na internetu biraju ono što ih interesuje, a pažnja im je rasuta. Veruje da će ova moderna forma, predavanja putem internet platforme, privući pažnju mladih, a posebno tema.\n„Obnova pobožnosti uočava se kao svetski trend, ne samo na Balkanu, već u Sjedinjenim Američkim Državama, na celoj južnoj hemisferi, bez obzira da li govorimo o hrišćanskom ili muslimanskom svetu. Jedini izuzetak od tog trenda je Zapadna Evropa. Ta obnova pobožnosti kao alternative dominantnom materijalističkom diskursu, čak bih rekao nihilističkom, to je upravo uočljivo među mladim ljudima. Za njih je to neka vrsta alternativne kulture“, kaže Miloš Ković.\nOn ne propušta priliku da sa svojim studentima ode na Kosovo i Metohiju. Među njima nisu samo verujući mladi ljudi. Mnogi odlaze na Kosovo da bi naučili nešto o tradiciji, o predanju, ali i da bi razumeli ono što se danas dešava u političkom smislu.\n„Za njih je ogromno iskustvo ulazak u srpska geta, Orahovac, Veliku Hoču, Šilovo, Goraždevac, Gračanicu koja je takođe veliki geto. Oni više nisu isti kada se vrate sa Kosova i Metohije. Da bi ste to osetili, ne morate da budete pobožni u konvencionalnom značenju te reči. Tu se kosovska tema ukazuje kao pitanje smisla srpske istorije i smisla opstanka srpskog naroda u ovom trenutku“, kaže Ković i dodaje da odlaskom studenti shvataju da su se susreli sa pitanjem golog opstanka države, jer je, ako nam otmu Kosovo i Metohiju, pitanje šta će biti sa njenim ostatkom Srbije.\nLetnju prizrensku duhovnu školu je pokrenuo veroučitelj iz Beograda, Darko Nikolić, koji smatra da svako za života treba makar jednom da ode na Kosovo, jer je tamo, kako kaže, ključ za svakoga ko traga, ne samo za nacionalnim identitetom, već i za sopstvenim. Upravo zbog toga je glavna tema škole kosovski zavet, višeslojna misao koja deluje komplikovano, ali stvar je u tome da može da joj se pristupi iz različitih uglova, kaže Nikolić za Sputnjik.\n„Taj zavet u svakom vremenu treba da se nanovo tumači i produbljuje, da se pronalazi njegov smisao. On nije ništa drugo, već nastavak Novog zaveta, i izvan evanđeljskog konteksta ne može da se posmatra. To je važno, jer su u današnje vreme mladi ljudi prilično beznadežni. Sve što im se nudi kao kulturni model, obrasci življenja, takvo je da svojom snagom ostavlja nezasitost ili gorak ukus. Oni koji se susretnu sa istinskim hrišćanskim predanjem, osete sitost, radost duše. Osete da je on po meri ljudskog dostojanstva“, kaže Nikolić.\nOn dodaje da se za ovogodišnju školu prijavila i većina učesnika iz prethodnih godina, što je još jedna dokaz da je na pravom putu.\nPrizrenska letnja duhovna škola počinje u ponedeljak i moći će da se prati na fejsbuk stranici manastira Visoki Dečani.\nIzvor Sputnjik, 12. jul 2020.\nPreporučujemoKosovo i MetohijaKosovski zavetMiloš KovićSenka Milošsrpska omladina


Aleksandar Lukašenko u posjeti Beogradu | Srbija News | Al Jazeera\nU danu kada je premijer Srbije Aleksandar Vučić razgovarao sa Angelom Merkel, u Beograd dolazi predsjednik Bjelorusije Aleksandar Lukašenko, koga je Evropska unija stavila na crnu listu.\nPojedini analitičari ocjenjuju kako to pokazuje da Srbija ima dvostruku vanjsku politiku, jednu – koju vodi premijer, a drugu – predsjednika te zemlje. Službeno u Beogradu objašnjavaju da je Srbija politički i vojno neutralna.\nEvropska unija, ali i Srbija, uvele su sankcije Bjelorusiji.\nSrbija nekoliko godina pokušava da održi neutralnu poziciju. Skupština je proglasila vojnu neutralnost Srbije, a međunarodnu politiku postavila na četiri stuba – EU, Rusija, SAD, Kina i želi uspostavljanje što više čvršćih inostranih partnerstava.\n”Običnose pravi poređenje Srbije i Ukrajine, pa kao Ukrajina nije mogla da ostane neutralna, pa neće ni Srbija. U slučaju Srbije, situacija je malo drugačija. Ona se nalazi duboko u zapadnoj sferi uticaja, pa Zapadu nije naročito bitna za obračun sa Rusijom”, kaže Vladimir Trapara iz Instituta za međunarodne odnose.\n‘Prst u oko Zapadu’\nPojedini analitičari smatraju da Srbija, naročito njen predsjednik, guraju prst u oko Zapadu susretima sa ruskim zvaničnicima koji su na crnoj listi Evropske unije.\nU protekla tri mjeseca u Beogradu su boravili predsjednik ruske Dume i direktor ruske željeznice, kojima je zamrznuta imovina u Evropskoj uniji.\n”Svaka zemlja želi da ima što je više moguće prijatelja. I svaka zemlja treba da odredi šta čini prijatelja. Ja nisam u poziciji da odlučujem o tome koliko prijatelja bi Srbija trebalo da ima i koje kvalitete bi ti prijatelji trebalo da imaju”, rekao je ambasador Sjedinjenih Američkih Država Michael Kirby.\nOtvaranjem pregovora, Srbija se obavezala na provođenje vanjske politike Evropske unije, ali je u vezi ukrajinske krize ostala neutralna.\nVeze sa Rusijom gradi preko ekonomije i Naftne industrije Srbije, čiji je većinski vlasnik Gaspromnjeft, ali zbog stava Brisela, kao što je Bugarska učinila, postoji mogućnost da i ona suspenduje izgradnju gasovoda Južni tok.\n”Južni tok je jedna posebna priča, to je međunarodni projekat koji minimalno zavisi od Srbije. Mi se tu ništa ne pitamo, niti želimo da utičemo, ali ono na šta možemo da utičemo su neka pitanja koja direktno zadiru u naše interese i po kojima je nama bitno da dobijemo podršku što šireg kruga aktera”, rekao je Trapara.\n”Kao primer da je spoljna politika Srbije usaglašena sa Briselom, u vladi navode da je o pozivu predsedniku Belorusije bila konsultovana Evropska komisija i da nema govora o promeni međunarodne politike Srbije, koja će i dalje zastupati neutralnu poziciju”, javio je iz Beograda reporter Al Jazeere Marko Subotić.\nPredsjednik Bjelorusije, koji je na vlasti od 1994. godine, tvrdi da u toj zemlji neće doći do pobune kao u Ukrajini.\nInteres nagnao Zapad da oprosti Lukašenku\nNagoviješteni ozbiljniji i dugoročniji planovi Zapada za Bjelorusiju, čija ekonomsko-geografska uloga raste.


Jačamo saradnju mladih u regionu - Memorandum o saradnji i partnerstvu krovnih saveza mladih Zapadnog Balkana - Krovna organizacija mladih Srbije\nJačamo saradnju mladih u regionu – Memorandum o saradnji i partnerstvu krovnih saveza mladih Zapadnog Balkana\nUoči Međunarodnog dana mladih koji obeležavamo 12. avgusta, u Beogradu su 5. avgusta predstavnici šest krovnih saveza iz ekonomija Zapadnog Balkana potpisali Memorandum o saradnji i partnerstvu krovnih saveza mladih sa Zapadnog Balkana..\nMemorandum koji nastoji da učvrsti postojeću saradnju, komunikaciju i razumevanje među krovnim savezima potpisale su:\nOd 3. do 5. avgusta u Beogradu u okviru Regionalnog sastanka predstavnici i predstavnice Krovne organizacije mladih Srbije, Omladinskog saveta Makedonije, Vijeća mladih Federacije Bosne i Hercegovine, Vijeća/Savjeta mladih Brčko Distrikt, Omladinskog saveta Republike Srpske, Mreže za mlade Crne Gore, Nacionalnog omladinskog kongresa Albanije i Omladinskog saveta Kosova razgovarali su o okvirima za unapređenje buduće saradnje, kao i o narednim prilikama za susrete krovnih saveza mladih iz ekonomija Zapadnog Balkana1. Naredni susret krovnih saveza mladih planiran je već za septembar.\nNa otvaranju Regionalnog sastanka pored predstavnika/ca krovnih saveza i predstavnika Regionalnog saveta za saradnju (RCC) pridružili su nam se i predstavnici/ce Lokalne kancelarije Regionalne kancelarije za saradnju mladih (RYCO) u Srbiji, kao i predstavnici Delegacije EU u Srbiji.\nOvim Memorandumom nastojimo da ojačamo položaj krovnih saveza, ali i da postavimo pravac našeg partnerstva koje se zasniva na principima uzajamnog poštovanja i razumevanja, savezništva, afirmacije, razmene iskustva i stručnosti.\nPotpisivanje Memoranduma smatramo velikim uspehom za mlade širom Zapadnog Balkana, a on ostaje otvoren za učešće drugih krovnih saveza iz regiona.\nSastanak krovnih saveza Zapadnog Balkana u Beogradu podržala je Omladinska laboratorija Zapadnog Balkana Regionalnog saveta za saradnju (RCC).\n Albanija, Bosna I Hercegovina, Kosovo*, Crna Gora, Severna Makedonija i Srbija\n* Ovaj naziv je bez prejudiciranja statusa i u skladu je sa Rezolucijom Saveta bezbednosti Ujedinjenih nacija 1244/1999 i Mišljenjem Međunarodnog suda pravde o Deklaraciji o nezavisnosti Kosova.


Potpredsednik SAD Majk Pens sa predsednikom Evropskog saveta Donaldom Tuskom\nAmerički potpredsednik Majk Pens posjetio je evropske institucije u Briselu, susrećući se, po prvi put sa čelnicima Unije. Nakon susreta i, kako se navodi, otvorenih razgovora koji su odgovorili na mnoga otvorena pitanja, čini se da su Evropljani otklonili neizvjesnost kada je riječ o budućnosti odnosa dva partnera, umireni uvjeravanjima visokog američkog gosta da će se saradnja nastaviti na temelju zajedničih vrijednosti i zajedničkih izazova.\nPrva posjeta američkog potpredsjednika središtu EU imala je punu agendu - susreo se sa svima u Briselu koji nešto znače u Uniji, ali i NATO - dan je počeo radnim doručkom sa visokom predstavnicom EU, nastavio susretom sa prvim čovjekom evropske izvršne vlasti, a nakon toga potpredsjednika Pensa je dočekao i prvi čovjek Evropskog savjeta Donald Tusk, sa nekoliko konkretnih pitanja koja muče Evropljane još od izbora u Americi, a posebno nakon brojnih zabrinjavajućih izjava sa te strane.\n“Pitao sam potpredsjednika direktno da li dijeli moje mišljenje o tri ključne stvari: medjunarodnom poretku, bezbjednosti i odnosu nove američke administracije prema EU... Pozivajući se na neke izjave, date u Minhenu prije tek par dana, mogu samo reći da su izvještaji o navodnoj smrti Zapada u velikoj mjeri prenapuhani. Ko god želi kraj sadašnjem poretku, učestvujući u gradnji nekog post-zapadnog poretka, mora da zna da ćemo mi ovaj poredak zdušno braniti. Uz to, naša bezbjednost je bazirana na NATO i najbližoj mogućoj trans-atlantskoj saradnji. Moramo zajedno da radimo kako bi smo modernizovali fome te saradnje, neke od njih trebaju promjene, ali moramo se složiti oko jedne stvari: ideja NATO nije zastarjela, kao što ni vrijednosti koje su u temelju Saveza nisu zastarjele. Razgovarajmo o svemu, počev od finansijskog udjela, ali samo sa ciljem da ojačamo našu solidarnost, nikada da je oslabimo...I konačno, mi računamo na punu i nepodijeljenu podršku Amerike ideji ujedinjene Evrope. Svjet bi definitivno bio lošije mjesto da Evropa nije ujedinjena. Amerikanci to najbolje znaju kakva je vrijednost toga biti ujedinjen i da je razjedinjenost uvod u pad", poručio je Tusk.\n"Danas imam privilegiju da u ime predsjednika Trumpa iskažem snažno opredjeljenje Amerike da nastavi saradnju i patnerstvo sa EU. Kakve god imamo razlike, dijelimo isto naslijedje i iste vrijednosti i, iznad svega, isti cilj: promovisanje mira i prosperiteta slobodom i demokratijom i vladavinom zakona i ostajemo opredjeljeni tome. Danas potvrdjujemo naše opredjeljenje za slobodnim, rastućim ekonomijama kao rezultatu naše saradnje. To traži teške ali neophodne odluke, osnazenje rasta znači osnaženje mira i prosperiteta za sve. Moramo biti jaki i ujedinjeni u naporima da se suprotstavimo prijetnjama evropskoj bezbjednosti i stabilnosti. Tužno podsjećanje je da su se bas ovdje u Briselu prije skoro godinu dana desili teroristički napadi... Imate naše saučešće i opredjeljenje da učinimo sve sto možemo da, u partnerstvu sa EU i svim našim saveznicima, da se takvi napadi nikada više ne ponove. Pozivamo EU da zajedno sa Amerikom pojača napore protiv islamskog radikalizma na ovom kontinetu. To traži veću koordinaciju i razmjenu obavještajnih podataka medju evropskim članicama i izmedju Unije i NATO i uvjeravam vas da smo mi odlučni da nastavimo i povećamo našu saradnju na zajedničkoj bezbjednosti svih nas. Bezbjednost svih nas zavisi od naše saradnje u globalnoj borbi protiv terorizma i Amerika će i dalje da ima svoj puni udio u tome", poručio je Majk Pens.\nAmerički potpredsjednik je iskazao podršku istočnim NATO saveznicama pred, kako je rekao, ruskim nastojanjima da silom ponovo crtaju nacionalne granice. Kada je riječ o Ukrajini, nova administracija traži od Rusije da se drži sporazuma iz Minska, smanjujući nasilje na istoku Ukrajine.\n"Tražimo od obje strane da poštuju prekid vatre koji je danas počeo i u interesu mira i zaštite ljudskih života, nadamo se da će se ovaj prekid vatre održati...."\nPotpredsjednik Pens je takodje najavio da će se Rusijom tražiti "novi načini i nova zajednička stajališta " rješenja krize za koja, kaže on, predsjednik Trump vjeruje da se mogu naći...\nNa kraju posjete Briselu, potpredsjednik Pence se susreo i sa generalnim sekretarom NATO, koji mu je, kako prenose izvori NATO, zahvalio za nesmanjenu podršku Amerike transatlantskim vezama...\nOvo je prva Pensova poseta Evropi od kada je stupio na položaj a cilj mu je da umiri saveznike i stavi na znanje da su SAD i dalje pouzdani prijatelj u sred zabrinutosti o strategiji nove administracije "Amerika na prvom mestu."\nTramp je u intervjuima za dva evropska lista prošlog meseca predvideo da će druge zemlje slediti primer Britanije i napustiti EU. Tusk je naglasio značaj Evropske unije ističući da "Amerikanci najbolje znaju koja vrednost leži u jedinstvu".\nPens je u subotu na bezbednosnoj konferenciji NATO-a u Minhenu izraio podršku savezu, nastojeći da umiri saveznike posle Trampovih izjava tokom kampanje da je NATO "zastarela organizacija."


VELIKI USPEH MLADIH PESNIKA NAŠE OPŠTINE – ВОЈВОЂАНСКE\nVELIKI USPEH MLADIH PESNIKA NAŠE OPŠTINE\nAnna Horvátová 04/06/2019\tOpština Pećinci\nSvečano uručenje nagrada na Devetom međunarodnom festivalu poezije mladih pesnika „Mašta i snovi“ održano je 28. maja 2019. godine u ART klubu Centra za kulturu „Sirmijumart“ u Sremskoj Mitrovici. Nakon prigodnog programa za sve goste i učesnike konkursa dodeljene su pohvale, priznanja i zbornici.\nNa konkurs je pristiglo ukupno 576 pesama iz više zemalja: Mađarske, Severne Makedonije, Crne Gore, Rumunije, Francuske, Grčke, Hrvatske, Nemačke, Bosne i Hercegovine, Republike Srpske i Srbije, a u ovoj izuzetnoj konkurenciji mladi literarci iz pećinačke opštine, članovi Literarne sekcije „Družina duginih boja“ Kulturnog centra Pećinci osvojili su zavidan broj nagrada.\nNagradu za najbolju rodoljubivu pesmu osvojila je Marina Mihajlović iz Obreža, za pesmu „Pismo vojniku“ (kategorija srednji uzrast, VI razred).\nU kategoriji mlađi uzrast, nagrade su osvojile Jovanka Džakula iz Obreža, za pesmu „Zec u šumi“, III razred i Ana Radaković iz Obreža, za pesmu „Leptir“, II razred.\nU kategoriji srednji uzrast, nagrade su osvojili: Ana Milićević iz Donjeg Tovarnika, za pesmu „Da sam ptica“, V razred, Anastasija Filipović iz Ogara, za pesmu „Ljubav je zvezda“, V razred i Anja Novakov iz Obreža, za pesmu „Lastavica“, VI razred.\nPriznanje za doprinos Devetom međunarodnom festivalu poezije mladih pesnika „Mašta i snovi“ dobio je pisac Radovan Drljača, rukovodilac Literarne sekcije „Družina duginih boja“ Kulturnog centra Pećinci.\nZahvalnicu za doprinos Devetom međunarodnom festivalu poezije mladih pesnika „Mašta i snovi“ dobio je Jovan Devrnja, direktor pećinačkog Kulturnog centra.\nPrevious Previous post: RVAČKI VIKEND U ZRENJANINU, ODRŽANA DVA MEĐUNARODNA TURNIRA MLAĐIH KATEGORIJA\nNext Next post: SADNJOM 45 SADNICA JAVORA OBELEŽIĆE SE DAN ZAŠTITE ŽIVOTNE SREDINE


Novi ciklus programa Kreativna Evropa - EU u Srbiji\nNovi ciklus programa Kreativna Evropa\nPrethodni sedmogodišnji ciklus programa Kreativna Evropa uspešno je završen, a sada je vreme za novi koji će trajati od 2021. do 2027. godine, sa značajno većim budžetom u odnosu na prethodni period.\nKreativna Evropa, inače najveći program koji realizuje Evropska unija u oblasti kulture, usmeren je ka razvoju i unapređenju umetničke i kulturne saradnje na evropskom nivou. Na info sesiji u Nišu, sa detaljima novog poziva imali su prilike da se upoznaju predstavnici ustanova i organizacija koje se bave kulturom.\nMeđu najvažnijim ciljevima ističu se podrška stvaranju evropskih dela, jačanje privredne i socijalne dimenzije evropskih kulturnih i kreativnih sektora, unapređenje inovacija, mobilnosti i međusektorske saradnje. Kako je navedeno u pozivu, biće podržani projekti saradnje koji doprinose jačanju transnacionalnog stvaranja i cirkulacije evropskih dela i umetnika; povećanju kapaciteta evropskih kulturnih i kreativnih sektora koji neguju talente, inoviraju, napreduju i generišu radna mesta.\nDimitrije Tadić, rukovodilac Tima za podršku učešća Srbije u programu Kreativna Evropa istakao je na prezentaciji u Nišu da je u prethodnom ciklusu 14 gradova i opština iz Srbije imalo podržane projekte. Od svih realizovanih projekta čak 103 je iz Beograda, dok je Niš imao samo dva projekta, što je izuzetno mali broj u odnosu na veličinu grada i broj ustanova koje se bave kulturom u Nišu. Tadić je ovom prilikom ohrabrio institucije i organizacije iz Niša da više konkurišu i pripremaju projekte kulturne saradnje.\nNovine novog ciklusa za period 2021 – 2027 biće:\nveći fokus na evropskom transnacionalnom stvaralaštvu, cirkulaciji dela i inovacijama u kulturnim i kreativnim sektorima\nlakši pristup sredstvima iz programa Кreativna Evropa zahvaljujući višim stopama sufinansiranja\nprogram mobilnosti po meri umetnika i kulturnih delatnika\naktivnosti usmerene na sektorske potrebe u muzici, književnosti, arhitekturi, kulturnom nasleđu, dizajnu, modi i kulturnom turizmu\nDetalje o novom programu možete naći na veb stranici Kreativna Evropa Srbija, a pitanja slati na adresu kreativnaevropa@kultura.gov.rs\nKreativna Evropa je program Evropske komisije za podršku sektoru kulture i audiovizuelnim delatnostima. Za ciklus 2014-2020 program je program imao budžet od 1,46 milijardi evra, dok je za period 2021-2027 predviđeno veliko povećanje, pa će biti dostupno ukupno 2,44 milijardi evra. Srbija u programu Kreativna Evropa učestvuje od samog početka, od 2014. godine. Prvi ciklus programa Kreativna Evropa 2014 – 2020 se završio odličnim uspehom i sa ukupno 152 podržana projekta iz Srbije.


Favorizovanim agencijama posao, novosadskim preduzećima gubici i prijave | Novosadski informativni portal 021\n09:00 > 19:21\nI mnogo pre nego što se govorilo kako rad "na lizing" nije zakonski regulisan, u Novom Sadu su poslove u preduzećima i ustanovama uvek dobijale iste agencije i zadruge, zbog čega su preduzeća trošila milione, a ti radnici mahom nisu ni dolazili na posao.\nKada preduzeća i budu uhvaćena u nelegalnom zapošljavanju, prođu nekažnjeno, a agencije s kojima su radila nastave da rastu i beleže profite iz godine u godinu. Obrazac zapošljavanja je isti: javna nabavka se ili prilagodi određenom ponuđaču ili se ni ne sprovede, a zaposleni najčešće rade i duže od 120 radnih dana, koliko je predviđeno njihovim ugovorima o privremenim poslovima.\nTako je Novosadski sajam još 2013. godine preko studentske zadruge "Akademac-NS" na ovakvim poslovima angažovao pet radnika na portirskim i fizičkim poslovima, koji su neprekidno radili duže od 120 dana (rad do 120 dana smatra se privremeno-povremenim). Taj posao bio je vredan nekoliko miliona dinara. Sajam je čak, utvrdio je državni revizor, zapošljavao ljude na mesta za koja isti ne ispunjavaju uslove.\nIste godine su počele mutne radnje u JKP "Informatika" sa zadrugom "Optimum MV-NS". Informatika je angažovala 71 radnika preko ovog preduzeća koje se, kako navode, uglavnom bavi čišćenjem zgrada. Tada je 39 ljudi radilo duže od zakonski dozvoljenih 120 dana kao blagajnici, saradnici za marketing, vozači, spremačice, pa čak i kao programeri, a poslovi su vredeli oko 35 miliona dinara.\nZanimljivo je što Informatika nikako nije smela da zapošljava radnike na lizing jer isto nije predvidela poslovanjem za tu godinu, a posao je sklopila bez sprovođenja postupka javne nabavke. Informatika je tada, u vreme gazdovanja Treće Srbije (koja i dalje postoji), sklapala mimo zakona nekoliko višemilionskih ugovora sa agencijama za marketing i druge usluge - "New Now Media", "Kulina consulting", "Art Print media", "Pro studio" i druge.\nIspostavilo se da su preduzeća u gradu u kojima su sedeli kadrovi Treće Srbije uglavnom (nezakonito) zaključivala ugovore s istim agencijama i zadrugama, a posao se plaćao i unapred - za obuku zaposlenih u Informatici preko agencije "Pro studio", plaćeno je skoro 300.000 dinara nekoliko dana pre nego što je obuka izvršena, a za većinu zaposlenih ne postoji evidencija da su uopšte dolazili na posao.\nIste godine je sa istim agencijama, zadrugama i preduzećima, a uglavnom sa "Optimum MV-NS" poslovalo i JKP "Lisje", koje je te godine izgubilo ceo svoj kapital. Zaposlilo je čak 44 novih lica, a starim radnicima jedva isplaćivalo zarade. Poslovi su sklapani mimo zakona o javnim nabavkama u vrednosti od više miliona dinara, a da preduzeće uopšte nije planiralo da će zapošljavati "na lizing", zaključio je državni revizor. Zbog angažovanja radnika mimo zakona je Sindikat zaposlenih u komunalno - stambenoj delatnosti podneo i krivičnu prijavu protiv bivšeg direktora preduzeća, Stojana Ivaniševića.\n"Uvidom u kadrovsku i računovodstvenu evidenciju, utvrđeno je da je 31. decembra 2013. godine jedan vozač proglašen tehnološkim viškom u preduzeću, dok su istovremeno bila angažovana tri vozača posredstvom 'Optimum MV-NS", zaključio je državni revizor i dodao da je Lisje aktivno sarađivalo i sa studentskom zadrugom "Sajam", registrovanom na istoj adresi kao i "Optimum MV-NS" i JKP Informatika - Bulevar Cara Lazara 3. Čak je i zakonski zastupnik "Sajma" ujedno osnivač "Optimuma".\nZakon o javnim nabavkama kršila je i JKP "Čistoća", sklapajući ugovore sa zadrugama i agencijama, utvrdili su nadležni organi. Tako je 2014. godine nabavku usluga obezbeđenja sklopila s ponuđačem "Securitas" koji je ponudio daleko veću cenu od drugih ponuđača, a kao uslov za dobijanje posla navela je najnižu ponuđenu cenu. Na taj posao potrošeno je skoro 10 miliona dinara.\n"Tržnica" je iste godine preko zadruge "Campus centar" angažovala higijeničare, administratore i druge radnike, potrošivši oko šest miliona dinara - ali bez dokaza da su isti radnici posao obavljali.\n"U postupku revizije je utvrđeno da je preduzeće u decembru 2014. godine po osnovu privremenih i povremenih poslova i ugovora o delu zaposlilo više lica čiji broj prelazi 10 odsto od ukupnog broja zaposlenih na neodređeno vreme, a da pri tome nije pribavljena saglasnost nadležnog tela Vlade, što nije u skladu sa Zakonom o budžetskom sistemu", konstatovao je revizor.\nVećina zadruga i preduzeća aktivna su i danas, sarađuju sa preduzećima i ustanovama i dobijaju novac. Poslednji slučaj odnosi se na saradnju Radio-televizije Vojvodine i više puta pomenutog "Optimum MV-NS", koje je na javnoj nabavci dobio posao vredan 16 miliona dinara. Saradnja sa ovim preduzećem uvela je nezadovoljstvo u deo kolektiva RTV-a, koji je osuđen na "rad na lizing" i neizvesnost.\nSimptomatično je da se za nameštene javne nabavke i ostale nezakonitosti otkrije tek pošto je ceo proces završen, te izostane bilo kakva sankcija. Preduzećima je maksimalno olakšano da varaju u javnim nabavkama jer nema kontrole samog postupka, iako je transparentan i može da se prati od početka do kraja na portalu javnih nabavki.\nMeđutim, javna potrošnja i kontrola tokova novca u Srbiji jedna je od najzanimljivijih tema koja čeka delegate Evropske unije u našim naporima da postanemo punopravna članica, a za početak kandidat za pristup. Da li imamo šanse da ispunimo očekivanja Evropske unije čitajte u našoj analizi OVDE.\nJAVNA PREDUZEĆA\tJAVNE NABAVKE\trad na lizing\toptimum mv ns\n28.11.2016\t• 19:50\nZbog cega ovi navedeni u tekstu nisu procesuirani?? Gde su organi koje placamo??\n28.11.2016\t• 18:55\nPorezi i doprinosi na neto platu su 68%, pa tako na neto platu od 30.000 iznose 20.400, odnosno radnik BRUTO POSLODAVCA(Agenciju) KOŠTA 50.400 dinara, a ne kako ti računaš.\nZa isplaćeni minimalac od 21.000 dinara porezi i doprinosi su oko 13.000 dinara što je za poslodavca bruto 34.000\n28.11.2016\t• 18:35\nPa u poslednje dve godine, posle sistematizacije u kojoj je 140 radnika dobilo otkaz a koje su isplatili svi poreski obaveznici u Lisju je primljeno preko 50 ljudi, "studenata" uglavnom iz Futoga clanova sns-a.


Er Srbija od 1. juna leti za Njujork\nBeta 9. novembra 2015. 19:45\nSrpska nacionalna avokompanija Er Srbija (Air Serbia) će od 1. juna 2016. uspostaviti liniju između Beograda i Njujurka, najavio je danas srpski premijer Aleksadar Vučić.\nNa konferenciji za novinare Er Srbije, čiji je Vlada Srbije većinski vlasnik, on je rekao da je uvodjenje dirktne linije za Ameriku, posle 24 godine, velika stvar i da će gradjanima koji putuju za Ameriku uštedeti i nekoliko sati koje su provodili na aerodromima čekajući vezu za Njujork.\nPrema rečima srpskog premijera, na liniji za Njujorka Er Srbija bi u ovom trenutku imala gubitak od 10 miliona dolara godišnje, ali je istakao da će sve biti učinjeno da ta linija posluje sa dobitkom.\nVučić je rekao da je Er Srbija i sada spremna da uspostavi prvi dugolinijski let, ali da ima još stvari da se uradi u pripremi Aerodroma „Nikola Tesla“ za letove za Ameriku.\nGeneralni direktor Er Srbije Dane Kondić je rekao da je aplikacija za let Beograd – Njujork podneta, da tu nema ništa sporno i da očekuje da neko u SAD „svaki dan udari pečat“ na dozvolu.\nOn je preciziro da će Er Srbija sedmično za Nujork leteti pet puta, odnosno radnim danima, a da u danima vikeda na toj liniji putnici iz Beograda moći da lete sa šer parnerom Er Srbije Er Belinom, preko Diseldorfa i Berlina.\nKondić je naveo da će Er Srbija na liniji Beograd-Nujork leteti širokotrupnima avionom „erbas A 330 -200“, dodajući da se trenutno pregovara o nabavci tog aviona na lizing.\nKako je precizirala Er Srbija u sapštenju, Aerodrom Džon Ficdžerald Kenedi u Njujorku će biti prva dugolinijska destinacija srpske nacionalne aviokompanije od njenog osnivanja pre dve godine, a letovi će se obavljati prvim širokotrupnim avionom u floti.\nPrema poslednjim istraživanjima, navela je Er Srbija, oko 200.000 stanovnika srpskog porekla živi u SAD, uključujući Njujork i Čikago, u kojem živi najveći broj pripadnika srpske dijaspore u SAD, a taj broj značajno raste ako se uključe ostale balkanske zemlje.


22 јуна, 2021 – Sport\nKošarkašice Španije ubedljivo su savladale selekciju Crne Gore 78:51 i u četvrtfinalu Evropskog prvenstva igraće protiv reprezentacije Srbije (sreda 21.00, RTS). Protivnik reprezentaciji Srbije u četvrtfinalu Evropskog prvenstva biće domaća selekcija Španije, koja je u baražu savladala Crnu Goru 78:51. Crnogorke su bile ravnopravan rival samo u prvih nekoliko minuta duela u Valensiji, da bi Španija već do poluvremena stigla…\nFudbaleri Argentine savladali su Paragvaj sa 1:0 u trećem kolu grupne faze Kopa Amerika. Argentina je slavila golom Papua Gomeza u desetom minutu meča. Argentince je predvodio Leo Mesi, koji je odigrao 147. meč u nacionalnom timu, čime se izjednačio sa Havijerom Maskeranom po broju utakmica za reprezentaciju. Posle tri odigrana meča, Argentina je prva u grupi A sa sedam…\nFudbal, Međunarodni fudbal, VestiKup AmerikeLeave a comment\nFudbaleri Holandije plasirali su se danas u osminu finala Evropskog prvenstva, nakon što su pobedili Severnu Makedoniju sa 3:0. Holandija se u završnicu prvenstva plasirala kao prva u grupi sa maksimalnim učinkom. Donijel Malen je u 25. minutu proigrao u šesnaestercu Memfisa Depaja je precizno pogodio donji levi ugao gola Severne Makedonije i doveo Holandiju u prednost. Prednost Holandije na…\nKopenhagen Fudbalska reprezentacija Danske plasirala se u osminu finala Evropskog prvenstva, nakon što je u utakmici trećeg kola B grupe savladala Rusiju 4:1 (1:0). Emotivni Danci, posle dva poraza na startu, igrali su za Kristijana Eriksena, a prošli su dalje uz pomoć Belgije, koja je savladala Finsku 2:0 (0:0). Strelci za Dance u Kopenhagenu bili su Mikel Damsgard u 38,…\nKošarkašice Srbije u četvrtfinalu Evropskog prvenstva u Španiji i Francuskoj igraće sa Španijom, koje je u osmini finala eliminisala Crnu Goru 78:51. Izabranice Marine Maljković kao prve iz grupe izborile su direktan plasman u četvrtfinale i u borbi za polufinale igraće sa domaćinom i aktuelnim šampionom Španijom u sredu od 21 sat. Svi četvrtfinalni dueli igraju se u sredu 23.…


EK kontroliše visinu naknade za gašenje termoelektrana › Made-in-Germany.rs\nZbog sumnje u moguće kršenje propisa EU o državnim subvencijama, Evropska komisija (EK) započinje detaljnu kontrolu planiranih državnih nadoknada nemačkim energetskim kompanijama koje su prevremeno ugasile elektrane na ugalj.\nBudući da Nemačka želi da do 2038. godine postepeno izbaci lignit iz proizvodnje električne energije, vlada u Berlinu planira da energetskom divu RWE isplati 2,6 milijardi eura, a kompaniji LEAG 1,75 milijardi eura nadoknade za dobit koju će izgubiti zbog ranijeg zatvaranja elektrana na ugalj, podseća agencija DPA.\nEK je u utorak saopštila kako sumnja da je odšteta previsoka i da psostoji mogućnost da je u pitanju kršenje strogih evropskih propisa o tržišnoj konkurenciji, zbog čega je najavila detaljnu istragu planova nemačke vlade.\n– Naša je uloga da zaštitimo tržišnu konkurenciju tako što ćemo garantovati da kompenzacija operaterima elektrana za prevremeno postupno zatvaranje bude svedena na nužan minimum – izjavila je potpredsednica Evropske komisije Margaret Vestager u saopštenju za javnost.\nOna je objasnila da je Komisija izrazila sumnju u modele kojima se Nemačka koristila pri obračunu izgubljene dobiti energetskih kompanija, poručivši da kompenzacija “za izgubljenu dobit koja seže u jako daleku budućnost” zapravo treba da predstavlja minimalnu nadoknadu, što je, kako je istakla, u saglasju sa propisima EU o tržišnoj konkurenciji, koji dozvoljavaju samo minimalnu kompenzaciju.\nUdruženje za zaštitu životne sredine Grinpis (Greenpeace) je pozdravilo najavljenu istragu, poručivši u svom saopštenju da su “sumnje opravdane”, s obzirom na to da je nemačko Ministarstvo privrede u više navrata odbilo njihove zahteve da im se omogući uvid u načine izračuna izgubljene dobiti energetskih kompanija, navodi DPA\nOd MiG na 04/03/2021 / AKTUELNO / Ostavite komentar


Nezavisne: OHR tvrdi da je RUS suspendovala finansiranje OHR\nTanjug 19. aprila 2022. 08:42\nSARAJEVO – Ruska Federacija je informisala Kancelariju Visokog predstavnika (OHR) da suspenduje svoje učešće u finansiranju OHR-a, potvrđeno je „Nezavisnim novinama“ iz OHR-a.\nS druge strane, u Ambasadu Rusije u BiH tu tvrdnju iz OHR-a nisu želeli da komentarišu.\n„Finansijska pitanja ne bismo želeli da komentarišemo, jer su to pitanja unutrašnje strukture OHR-a“, rekli su iz ruske ambasade za „Nezavisne novine“.\nIz OHR-a ističu da novac za njihovo finansiranje obezbeđuju zemlje članice Saveta za implementaciju mira (PIC), te da budžetska godina OHR-a traje od 1. jula tekuće do 30. juna naredne godine.\n„Pregled doprinosa pojedinih zemalja u budžetu OHR-a je sledeći: EU 47,68 odsto, SAD 22 odsto, Japan 10 odsto, UK 6,69 odsto, Kanada 3,03 odsto, Organizacija islamske konferencije 2,5 odsto, Rusija 1,2 odsto, ostali 6,9 odsto“, navedeno je na sajtu OHR-a.\nPrema tvrdnjama iz OHR-a, Rusija je još prošle godine iznela svoj stav po pitanju sastanaka UO PIC-a. „U julu 2021. godine, Ruska Federacija najavila je da više neće učestvovati na sastancima Upravnog odbora Savjeta za implementaciju mira“, rečeno je Nezavisnim novinama iz OHR-a.\nS druge strane, iz Ambasade Rusije u BiH rečeno je da je Rusija član Upravnog odbora Saveta za implementaciju mira u BiH (UO PIC), kao i da, kako tvrde, „ne postoji mehanizam za suspendovanje njihovog učešća u poslovanju ove institucije“.\nKada je reč o Kristijanu Šmita, koga Republika Srpska ne priznaje kao visokog predstavnika u BiH, rečeno je da je „principijelan stav Rusije u vezi sa nelegitimnošću gospodina Šmita kao visokog predstavnika u BiH dobro poznat“.\n„Međutim, to ne mora značiti da ne učestvujemo u radu UO PIC-a. Rusija je spremna da razmotri mogućnost obnavljanja saradnje s gospodinom Šmitom ukoliko on bude dobio neophodnu saglasnost Saveta bezbjednost UN-a za ovu funkciju“, rekli su za „Nezavisne novine“ iz Ambasade Rusije u BiH.


21. SEMPL, MAIRA GENOVESE: Poznajete generaciju Z i aplikaciju o kojoj svi govore? - Advertiser Serbia\nS ovim u vezidrustvene mrežеkonferencijeMAIRA GENOVESEmarketingmedijski trendoviRegionSEMPLSlovenijaTikTok\nNa vrhuncu uspeha najpopularnijih aplikacija za društveno umrežavanje – Instagram-a, Facebook-a, Snapchat-a i YouTube-a, većina se dugo pitala, kada će stići ona sledeća THE aplikacija koja će osvojiti svet. Sada je poznato da generacija Z, ali i druge, koriste i zaklinju se u TikTok, koja može stati rame uz rame sa svim ostalim aplikacijama na vrhu liste\nDok uticajni milenijalci već počinju da zauzimaju odgovorna mesta u političkom i društvenom životu, svoj prostor u svetu našla je i nova generacija, nazvana Z. Radi se o mladim ljudima, rođenim između 1995. i 2010., koji su rođeni u tehnologiji, jer su se praktično rodili u pametnim telefonima, tabletima i plazmama. U učenju su vrlo samostalni, njihovi učitelji su jutjuberi, imaju veoma lošu koncentraciju, u proseku osam sekundi, a izgledu daju prednost u odnosu na reč. Udubljuju se u multitasking i obećavajući su preduzetnici koji su već sada samostalni i zahtevni potrošači.\nI upravo generacija Z je „kriva“ za uspeh trenutno najbrže rastuće aplikacije TikTok, koja je osvojila svet i polako osvaja i Sloveniju. Radi se o novoj besplatnoj aplikaciji, koja se zasniva na deljenju video sadržaja koji su danas konstanta i predstavljaju potpuno uobičajen način komunikacije među tinejdžerima. Razlog za popularnost i raširenost te aplikacije nalazi se u njenoj funkcionalnosti. Oni, koji su razvijali aplikaciju, napravili su nekoliko koraka da bi se udaljili od konkurencije, jer su uz uobičajene filtere, stikere i efekte, kojima korisnici mogu da opremaju svoje video zapise, TikTok aplikacijom možete video da snimite sami, u duetu ili da objedinite više video snimaka u jedan. Sadržaj koji pratite možete naravno da lajkujete, komentarišete i delite ili možete da snimite svoj odgovor na isti i da to prikažete uz video, slično kao i na drugim srodnim mrežama.\nO TikToku i generaciji Z na ovogodišnjoj 21. konferenciji medijskih trendova – SEMPL-u, koja će se održati 28. i 29. novembra u Portorožu, govoriće i MEJRA ĐENOVEZE (MAIRA GENOVESE), izvršna direktorica i preduzetnica sa više od 16 godina iskustva u oblasti prodaje globalnih robnih marki i rada sa globalnim influenserima.